Сўз Сизга: Тўйлар ҳақида ўйлар... - BBC O'zbek\nСўз Сизга: Тўйлар ҳақида ўйлар...\nЯна бир бор тўйлар мавзусини кўтариш ва бу ҳақда сизнинг фикрингизни билишга бизни мустақил журналист Шамсиянинг мақоласи ундади. “Эътибор билан кузатаётганган бўлсангиз, тўйлар, маъракалар, турли қадимий маросимларга йилма-йил, даврма-давр турфа “янгиликлар” қўшилаяпти. Гўё бу билан анъаналарни бойитаётгандекмиз. Аслида эса, ўзимизга ўзимиз муаммоларни янада кўпайтирмаяпмизмикин?" дея савол қўйган журналист.Биз ижтимоий тармоқлардаги ўқувчиларимизга: Сиз бугунги ўзбек тўйларининг ҳашами ва дабдабасини қандай баҳолайсиз? Тўйларга сарфланаётган ортиқча сарф-харажатлар сизни қанчалик ўйлантиради? Ўз кузатувларингиздан келиб чиқиб айтганда, бу каби тўй харажатлари оилаларни қанчалик қийин аҳволга солиб қўяётир? Айнан сиз тўйларни камчиқим қилиш йўлларини нимада кўрасиз? деган саволлар билан мурожаат қилдик.(Айрим ўхшаш фикрлар қисқартирилди ва айрим изоҳлар таҳрирсиз берилмоқда)Тўйлар исрофгарчиликми?\nLola Axmedova: Ҳозир пул топиш анча қийинлашгани учун кўпчилик танишларим келишиб, ҳамма нарсани камайтириб қилишяпти... ўзини чўнтагини, асабини ўйлайдиган, исрофгарчиликни камроқ қиладиганлар кўпайса яхши бўларди... Ҳашаматли тўй қилиб, бахтни ҳеч ким топмаган.\nFarkhod Abdurakhmonov: Мен мақолани ўқиб чиқдим ва умуман олганда билдирилган фикрлари тўғри. Лекин, кўплаб ёш йигит ва эркакларимизнинг Россия ёки бошқа давлатларга ишлаб юрганларини тўй қилиб қарздор бўлганлари ва уни узишлари учун ёки айнан тўй қилиш мақсадида пул йиғиш учун борганлар деб бўлмайди, яъни бу икки воқеълик ўртасида тўғридан-тўғри корреляцион боғланиш мавжуд эмас.Тўй қилишдаги дабдабабозликларнинг сабабларини миллий зеҳниятимиздаги нуқсонлардан ахтаришимиз лозим деб ўйлайман. Хоҳлаймизми-йўқми бой-камбағал ҳамма жамиятларда ҳам топилади, лекин бизда шаклланган бой-камбағаллик замирида объективлик мавжуд эмас, яъни Сизнинг бой ёки камбағал бўлишингиз меҳнатингиз, ижодингиз, илмингиз сифатига қараб шаклланмайди балки субъектив омиллар таъсирида барпо этилади. Шунинг учун бойларимизнинг аксариятлари пулни беллари оғримай топганлари учун ҳам тўйларда дабдабабозлик қиладилар, риёкорликка бериладилар, манманлик, кибру-ҳаво учун турли чора-тадбирларини ўтказадилар. Биздаги бойларнинг аксарияти устига-устак маънавий қашшоқ инсонлардир.Қолган халқ ҳам буни кўриб ўзларича шундай тўйлар қилмоқчи бўладилар, улар одам умрида бир марта тўй бўлади деб катта орзу-ҳаваслар билан ёзилганидек қарз олиб бўлса-да, тўй қиладилар. Буни соддалик деб ҳам, онгсизлик ёки мантиқсиз ғурур деб ҳам айтиш мумкин. Яна бунга қўшимча бойларимизда ва камбағалларимизда ҳам ким ўзарга, кўз-кўз қилиш, "мени ундан нимам кам", ҳасад, деган иллатлар ҳам бор, албатта. Менимча, бу иллатдан қутулиш учун аввало жамият "образованный", илмли, маърифатли бўлиши керак, адолатли давлат тизими шаклланган бўлмоғи даркор. Ҳукумат қанча қарор чиқармасин, чекловлар қўймасин самарали бўлмайди. Чиқарилган қарорга эса, биринчи галда мулозимларни ўзлари амал қилишлари муҳимдир. Агар жамият маърифатли бўлса ҳамма ўз кўрпасига қараб оёқ узатадиган бўлади, катта тўйлар ҳам ва кичик тўйлар ҳам ўтказилаверади, маърифатли жамиятда инсонлар ким ўзарга тўйларга пулларини сарфламайдилар, илмга, сафар қилишга интиладилар, бундай жамиятда ҳасад ҳам бўлмайди, исрофгарчиликка ҳам йўл қўйилмайди. Энг аввало адолатли жамият бўлса унда аҳолининг асосий қисми ўрта табақа синфи юзага келади, бой ва камбағаллар ўртасида катта фарқ бўлмайди. Шунинг учун ушбу мавзу ижтимоий-сиёсий ва иқтисодий аҳамиятга молик муаммодир.\nLola Azizova: Минг афсуски, жамиятимизда бундай фикрловчи ёшлар жуда хам кам.Сизга тарбия берган ота-онангизга минг раҳмат.\nПулат Турон: Тўйи ҳам, азаси ҳам мусибат. Ким ўзарга ямоғини кўрсатмасликка уринадилар...\nИлхом Касимов:... улуғ алломаларимиз Беруний, Ал-Хоразмий, Бухорий, Термизий, Фарғоний, Марғилоний, Мотурудий, Ибн Сино ва бошқа аждодларимизнинг шу тарзда тўй қилишса нима бўларди, ё алҳазар? ... Ҳар бир инсон ўз қурбига яраша, ўз имкониятига яраша, ақл чегарасидаги орзу, ҳавасларни қилмоғи даркор. Сиз нафсингизнинг қули эмас, нафсингиз сизнинг қулингиз бўлса олам гулистон! Фарзандларингиз ҳаққига дуолар қилиб бахт-саодат тиланг. Агар молу-дунё, орзу-ҳавас, сарф-ҳаражатлар эвазига фарзандлар бахтли бўлишса эди, дунёдаги, тарихдаги барча бой бадавлат кишиларнинг болалари бахтли бўлар эдилар. Бундай эмаслигини ўзингиз ҳам яхши биласиз. Эрларингизга, ўғил-қизларингизга рахмингиз келсин, эй аёллар! Уларни қийнаманг, беҳуда, ҳаддан зиёд сарф-ҳаражатлар гирдобига тортманг! Аллоҳ барчамизга инсоф берсин...\nИлхом Касимов: Тўй куни қурби етса, битта қўй сўйиб, етмаса битта ош тайёрлаб, маҳалланинг оқсоқолларига уйланаётганини эълон қилиб келинни олиб келаверган. Келин томон қурби етса, куёвга битта кўйлак, чорси(қийиқ) ва дўппи ҳозирлаган, қурби етмаса, келиннинг ўзи тиккан битта чорси берилган. Шу аснода тинч, осойишта, тоқатдан ташқари талаблар гирдобига ғарқ бўлмай, камтарона, қулай ҳаёт бошланган ва кўп йиллар қўша қариб, тотув, иноқ, ҳавас қилса арзигулик умр кечиришган. Буни муҳтарам ўқувчи ўз ота-боболарининг ҳаётларига назар солиш билан билсалар ҳам бўлади...\nKamola Erkinovna: Мени масаланинг бошқа томони кўпроқ ҳайрон қолдирмоқда. Масалан, келин-куёв барчанинг олдида катта экранда ўзларининг танишган кунидан то бугунги кунигача бўлган суратларини уялмасдан кўришяпти. Ахир уларнинг никоҳ маросимига қанча нуронийлар, қолаверса, ёш фарзандлар боришади. Наҳотки, Ўзбегимнинг тўйида шу ярашса! Яна бу ҳам камдай, белидан ушлаб валс ҳам тушади. Қани, ўзбекона ор, қани уят?! Шоир Муҳаммад Юсуф "Дўппи пештахтада қолиб кетяпти", деганди. Наҳотки, номус ё уят ҳам шундай бўлаётган бўлса?!\nGolden Rose: Борган сари чиройли удум бўлган тўйларимиз шоуларга айланяпти...\nMasharif Rajabov: Ҳаммага салом. Мен бундан 12 йил олдин Америкада бир танишимнинг тўйига боргандим. Ўзи инглиз бизнесмен, миллионер. Лекин, тўйида келин тарафдан 12, куёв тарафдан 14 та одам бўлди. Тўй жуда ҳам зўр ўтди. Ҳеч ким қистир-қистир ҳам қилмади, фақат табриклаб қўйишди.\nAbror Tukhtayev: Тўй ҳаракатлари умуман куёв зиммасига юклатилиши керак, деб ўйлайман. Қалин, ош бериш, сарпо ва уй жиҳозлаш, мебел ва бошқа нарсалар. Шунда одамлар сал ўйлаб тўй қилади ва ёш оилалар бузилиши камаяди. Чунки, қиз томон қилган оддий парда ёки мебел ёқмагани учун ҳам никоҳ бузилишига ёки қудалар орасига совуқчилик тушганига гувоҳ бўлганман.\nShahnoza Jabbarova: Ҳамма қурби етгунча қилади. Бу - орзу-ҳавас, чиройли дастурхон ёзиб тўй қилишнинг нимаси ёмон? Инсон нима учун ўлиб- тирилиб ишлайди, меҳнат қилади? Шунақа чиройли тўй қилиш учун-да...\nAbdu Rakhmanov: Вой товбааа, мана шу фикр нотўғри-да, ўзбекларда. Ўлиб-тирилиб, мисқоллаб, йиллар топади-да, 2 соатлик тўйга босар-тусарини билмай ботмонлаб ишлатади. Битта артист ўзини 15 минут қимирлатганга минглаб доллар беради... Бу битта харажатга мисол.\nNargiza Karimberdieva: 100 киши яқинлар билан ҳам шундай чиройли тўй қилса бўлади... нима кераги бор пулни кераксиз, ортиқча нарсаларга сарфлаб? Бу ҳашаматли тўйларни тўхтатишга кимнингдир кучи етармикан ёки ҳар доимгидек гап бўлиб қолиб кетаверармикан?\nHusniddin Karabayev: Биринчидан, бу чикарилган қарорлар инсонларга фойдаси тегса ёки маъқул келсагина, унга риоя килишади, агар фойдаси тегмаса, унга риоя қилишга на ҳожат! Иккинчидан, тўйни бутунлай қисқартиришса бўлади (бир мақол борку: "Ўлимдан бошқа ҳамма нарсанинг иложи бор)...\nSevarhon Pratova: Бу мавзуда тўхтамасдан бир ой гапирилса ҳам, тугамаса керак. Буни ҳаммаси ўзгартириш ўзимизнинг қўлимизда. Лекин, кўпчиликнинг онгига буни сингдириш учун жуда кўп вақт керак. Дабдабали тўй бир кунда ўтиб кетади, ёшларнинг бахтини ҳеч ким ўйламаяпти. Ажрашишлар кўп. Ундан кўра тўйни ихчамлаштириб, ёшларнинг бахтига кўпроқ эътибор бериш керак, деб ўйлайман.\nИлхом Касимов: Тўй ва сеп муаммолари ёки пул топиб, ақл топмаганлар ҳақида! Ҳозирги кезларда ҳар бир ўғил-қизи бор оилани қизиқтирадиган ва ўйлантирадиган масалалардан бири тўй-ҳашамларимизга боғлиқ бўлган муаммолардир. Тўй куни белгилангач, "Тўй қайси ресторан ёки кафеда бўлади, қайси ва нечта хонандани чақирилади, неча юз одам таклиф қилинади, неча 100 килограмм гуруч ош дамланади, нечта ва қанақа қўй олинади, дастурхонга неча хил ноз-неъматлар қўйилади, тортнинг қанақасидан буюртирилади, келинга неча сидра бош-оёқ сарпо тайёрланади, қуда томонга қанча сарпо кийдирилади, келинга нечта хона уй ажратилади ва у қандай ремонт қилинади, келинни кўришга қанақа кўрманалар ҳозирланади, умуман, тўй ҳаражатлари жами қанча бўлади, деган муаммолар йигит томон қудаларнинг бошини оғритади. Қиз томон қудаларнинг эса, "Қизимизга берилган хоналарни қандай тўлдирамиз, мебелнинг қаерникини оламиз, нечта гилам, кўрпа-тўшак, ёстиқ ва кўрпачалар тайёрлаш керак, неча хил идиш-товоқ олиш, қимматбаҳо сервизлар, биллур идишлар, қошиқ-вилкалар, чойшабу одеяллар,сочиқ, салфетка ва ҳар-хил келинлик уйни безаш учун керак бўладиган безаклар олиш керак. Неча миллионга "Элита" пардалар осамиз, қизимизга қанча кўйлагу лозим, қанча пойафзал, пальто, жемпер, сумкалар, тилла асбоблар ва ҳоказо ва ҳоказо сепларни тайёрлашимиз керак. Куёвимизга неча сидра бош-оёқ сарпо ҳозирлаймиз, қуда-андаларга, амма-хола, амаки-тоғаларга, катта хола ва катта аммасининг болаларига, қуданинг қариндошу қўшниларига қандай ҳадя, сарполар тайёрлаймиз, буларнинг ҳаммаси қанчага тушади", деган муаммолар қийнайди. Ваҳоланки, бундай муаммолар бизнинг бобокалон ва момоларимизнинг, ҳаттоки, ёшлари улуғроқ ота-оналаримизнинг ҳам бошларини оғритмаган. Бу масала уларнинг замонида осонлик билан ҳал бўлган. Уйланадиган йигит бўлажак оиласи яшаши учун қаср эмас оддийгина бир уй ва уй ичига ҳаёт учун зарур бўлган, эҳтиёждан ортиқ бўлмаган рўзғор буюмлари билан жиҳозлаган ва келинчакка бир ёки икки сидра бош-оёқ сарпо: кўйлак, лозим, рўмол ва ковуш тайёрлаган.\nTino Tara: Ҳаммамизни бошимизга тушадиган савдо - бу... бу дабдабалар ким ва нима учун, билмадим...\nAbdusattor Nishonov: Ғарбдан оқ келин кўйлакни ўргандик, камчиқимликни ўрганмадик.\nRay Xakim: Махалла раислари Президент қарорига асосан ишламайдилар. Аксинча, ким бойроқ, шуни гапи тўғри, шу инсон тутган иши маъқул деб билишади. Бизнинг Наманганда шаҳар аҳолиси 70% и келинни уйидан, яъни қуда тарафдан жуда катта умидлар кутишади, ҳафтасига тоғара-тоғара овқат, ширинликларни ўзлари қаердан олишгача айтишади. Бечора келин хизматини у хонадонда қилади. Бирор ери оғриб қолса, ота-онанг кўрсатсин, қуда тарафга жўнатилади. Қани, бизнинг ўзбекона ор-номусимиз, виждонимиз?\n"Тўй қилинглар тўрт кунлик дунёда"\nAbror Mustafa: Қўлидан келса Марсда, хоҳласа Қримда тўй қилади, орзу-ҳаваси бор ҳамманинг. Қарзга ботиш ботмаслик - шахсий фикри ва муаммолари. Тўйлар муборак азизлар, тўй қилинглар тўрт кунлик дунёда.\nGulya Guli: Тўй бир кунда ўтади кетади, эртанги кунни ўйлаш керак.\nFahriddin Adilov: Ҳаммаси илмсизликнинг оқибати...\nAbdusattor Nishonov: Тўйлар расво даражада бўляпти.\nМахмуда Азимова: Бизнинг тўйларимиз дунё тургунча, ўзгармаса керак.\nEshmurodova Muborak: Тўй бўлса, дастурхон шундай бўлсин.\nNilufar Ergasheva: Фақат исрофгарчилик .....\nZohan Madridista: Қийин 400-500 одамни едириш, ичириш.\nДилдора Гуломова: Кам бўлса етади, кўп бўлса, кетади. Ана шунақа...\nShahob Iddin: Тўй тўйдек бўлсин.


Ўзбекистон Доҳада Яманни 3:1 ҳисобида мағлубиятга учратди » Ўзбекистон янгиликлари – Zamin.uz\n17-11-2015 | 23:01\nZAMIN.UZ / Спорт / 17 Ноябр 2015 года366\nЎзбекистон Доҳада Яманни 3:1 ҳисобида мағлубиятга учратди\nҚатарнинг Доҳа шаҳрида Яман ҳамда Ўзбекистон миллий терма жамоалари ўртасидаги ЖЧ — 2018 саралашининг гуруҳ босқич 8-тур учрашуви ниҳоясига етди, дея хабар бермоқда «Uff.uz». Унда 1:3 ҳисоби қайд этилиб, ўзбекистонлик футболчиларнинг ғалабаси билан якунланди. Ўйиннинг 8-дақиқасида Азиз Ҳайдаров ўз зарбаси билан ҳисобни очди. Ўзбекистонлик футболчилар 31-дақиқага келиб, иккинчи голни ҳам урди. Бу сафар Сервер Жепаров ажойиб гол муаллифига айланди. Иккинчи бўлимнинг 50-дақиқасида Станислав Андреев Ўзбекистон жамоасининг учинчи голини урди ва амалда ўйин тақдирини ҳал қилди. Учрашув тугалланиш арафасида Аҳмад ал-Сарори битта жавоб голини уришга муваффақ бўлди. Шу тариқа, Самвел Бабаян шогирдлари навбатдаги ғалабани қўлга киритди ва уч очкога эга бўлди. ЖЧ — 2018 саралаши, 8-тур Яман — Ўзбекистон — 1:3 Голлар: Аҳмад ал-Сарори (90) – Азиз Ҳайдаров (8), Сервер Жепаров (31), Станислав Андреев (50). Яман: Аяш, Хубайши, Саси, Матари (Сарори), Хайфи, Маҳди, Зубайри, Мансур, Алос, Бугшоҳ, Ҳамсон Ўзбекистон: Александр Лобанов, Виталий Денисов, Егор Кримец, Анзур Исмоилов, Ислом Тўхтахўжаев, Одил Аҳмедов, Азиз Ҳайдаров, Сардор Рашидов, Станислав Андреев, Сервер Жепаров, Игорь Сергеев. Manba: daryo.uz\nЎқишни тавсия қиламиз Марғилонда янгидан қурилган болалар ва ўсмирлар спорт мажмуаси фойдаланишга топширилди\nДавлат рақобат қўмитасида Жаҳон банки ва Халқаро молия корпорацияси вакиллари билан учрашув бўлиб ўтди


«Реал» ҳакамлар кўмагида ла-лигада пешқадамлик қилаётгани маълум бўлди\n20:36 / 24.01.2017\nБарселонанинг Mundo Deportivo нашри Ла Лига учрашувларининг биринчи даврасидаги «Реал» ва «Барселона» иштирокидаги ўйинларни таҳлил қилиб чиқди. Бу ҳақида Tribuna.uz ёзмоқда.\nНашр таҳлилига кўра «Реал» ҳакамлар ёрдамида жами 8 очко ишлаган, «Барселона» эса аксинча, 4 очкони бой бериб қўйган.\nМисол сифатида нашр «Реал» ва«Сельта» жамоалари ўртасидаги учрашувни (2:1) кўрсатган. Ўшанда Альваро Мората «тоза» офсайд ҳолатидан тўпни дарвозага киритганди. Худди шундай эътироз Серхио Рамоснинг «Малага» дарвозасига (2:1) урган голи бўйича ҳам бор. Шунингдек, «Эспаньол» (2:0) ва «Депортиво»га (3:2) қарши учрашувларда ҳам ҳакамларнинг хатолари ўйинга таъсир ўтказгани кўрсатиб берилган.\n«Барселона» иштирокидаги учрашувларда ҳакамларнинг хатолари бўйича эса 8 учрашув учтасида жамоа очко йўқотган. «Сельта»га қарши учрашувда (3:4), Неймарга нисбатан ишлатилган қўполликдан кейин пенальти белгиланмагани, «Малага»га (0:0) қарши учрашувдаги Пикенинг тоза голининг ҳисобланмаслиги ва «Вильярреал»га қарши учрашувда (1:1) «Вильярреал» ҳимоячиларининг ўз жарима майдонида икки марта қўл билан ўйнаганига қарамай пенальти белгиланмаслиги ҳолатлари кўрсатиб ўтилган.\nАммо нашр шунингдек «Барселона»нинг «Реал Сосьедад»га қарши учрашувда (1:1) ҳисобга олинмаган гол эвазига бир очко ишлаб олганини ҳам қўшимча қилиб ўтган.\nМаълумот учун 19 турдан кейин «Реал» «Барселона»ни битта учрашув кам ўтказган ҳолда 2 очкога ортда қолдирмоқда.\nБарселона Реал ҳакам\nТошкентдан Барселонага авиақатнов қачондан бошланиши аниқ бўлди\nҚозоғистондаги фожиа бўйича янги маълумотлар берилди


Тошкентда Ҳиндистон билан ҳамкорликда ҳаттотлик кўргазмаси ўтказилмоқда\nЎзбекистон тарихи давлат музейида «Ҳиндистоннинг ёзма мероси: ҳинд-ислом ҳаттотлигининг ёзма санъати» номли кўргазма очилди. Кўргазма Лал Баҳодур Шастри номидаги Ҳиндистон маданият маркази ва Ўзбекистон Бадиий академияси билан ҳамкорликда ташкиллаштирилди, деб хабар бермоқда «Дунё» АА Фанлар академияси маълумотига асосланиб.\nКўргазмада Ҳирот санъат мактаби буюк ҳаттотларининг XV-XIX асрларда Ҳиндистоннинг турли ҳудудларида яратган куфий, наш, сулс, настаълиқ, шикаста, таълиқ йўналишидаги ишларидан намуналар намойиш этилмоқда.\nУшбу ёзув намуналари, айниқса, Қуръон оятларининг наш ва сулс хатларида нафис ёзилишида кенг қўлланилган.\nКўргазма 20 апрелгача давом этади.\nДругие материалы в этой категории: « Жиддадаги Бош консулхона вакиллари талабалар билан учрашди\tМакка, Мадина ва Қуддусга виртуал саёҳат қилиш мумкин »


Мунажжимлар башорати Балиқ буржи » Tush tabiri, tushlar tabiri, тушлар таъбири\nМунажжимлар башорати Балиқ буржи\nмунажжимлар башоратимунажжимлар башорати балиқ\nКундалик ишларни меъёрида бажариш вакрпи келди. Катта далани ҳайданг, уруғ экинг, ҳосилини оласиз. Руҳий аҳволингиз гўзал, шахсий ҳаётингизда ҳаммаси етарлича сокин.\nДунёнинг экзотик жойларига дадил саёҳат қилишингиз мумкин. Одамлар, айниҳса дўстлар билан алоҳалар бирмунча вазиятни мураккаблаштиради.\nҲамма дўстлар ҳам чин бўлавермайди, буни жиддий қабул қилиб, хафа бўлмаслик керак.\nМунажжимлар башорати 2018. Балиқ буржи сизни бу йил…\nБутун вазифангиз йил давомида сокин кун- далик ишларга боғлиқ бўлади. Ишлар ўз йўлида кетади, сиздан уни яхшилаб бажаришингиз талаб этилади, ҳаёт таклиф этган вазифадан қочманг.\nБу фақат жамоатчилик ишларига тааллуқли. Уму- ман ҳар қандай вазиятда ҳам меҳнат қилган, ёр- дам берган ва ғамхўрлик кўрсатган маъқул. Сиз ўзингизни жуда “керакли” одам деб ҳис қиласиз, ҳамма сиздан ёрдам сўраши мумкин.\nҚаётингизда, масалан, уй ҳайвонлари пайдо бў- либ қолса, уларга ҳам ғамхўрлик кўрсатишингиз\nкерак. Ўз саломатлигингиз устида ҳ.ам қайғури- шингизга тўғри келади. Режали тартибда кўрик- дан ўтиб, муолажалар қабул қилиш, дориларни ўз вақтида ичиш, кун тартибини кўриб чиқишингиз, соғлом ва кучли бўлишга халақит берадиган за- рарли омиллардан қутулишингиз керак бўлади.\nБу даврда жамиятдан қочиб юриш керак эмас. Сиз албатта ёлғизликка мойилсиз, аммо унинг имкони фақат айрим ҳолларда бўлади ва буни хотиржам қабул қилинг.\nВоқеалар ривожи ичида мулоқотлар, югур-югурлар билан овора бўлишин- гизга тўғри келади. Уз “оламингизда” булардан беркиниб олманг. Бу сизнинг ўсишингизга зарар келтиради.\n2—3 кун ёлғиз қолсангиз бўлади, бу сизни қувватлайди, пойдевор бўлади ва оёғингиз остида қаттиқ заминни сезишингизга ёрдам бера- ди. Энди янги куч билан ижтимоий ҳаётга кириб борасиз, ёрдам беришга шошиласиз.\nҚийинчиликларга келсак, бутун йил давомида шахсий эркинлик етишмаётганини сезасиз. Сизга одамлар ва вазиятлар босим ўтказаётгандек ту- юлади.\nУлар сизга эркин нафас олишга берма- ётгандек, ғам-ташвишларга ўралашиб қолгандек бўлаверади. Бундай ёқимсиз вазиятларда ақлли бўлиб, уларга бардош бериш керак.\nСиз ишончли ҳисоблаган дўстларингиз аксинча бўлиши мумкин. Худди шундай воқеа ҳомийлар билан ҳам юз бериши эҳтимолдан холи эмас.\nДўстона муносабатларда эҳтиётроқ бўлинг. Баъзи дўстларингиз ҳаётингиздан умуман кетиши мум- кин, йил охирида бу ўз вақтида бўлганини тушу- насиз.\nМаънавий ва шахсий ўсишда тақдир сизга ҳақиқий устозни беради: у сизга ҳаётнинг моҳи- ятини ўргатади, ҳар жабҳада қўллайди. Ҳатто\nшунчаки саёҳат қилиб, оламни бошқа маданият- ларини билиб оласиз ва бу сизнинг фикрлашин- гиз кенгайишига ёрдам беради.\nБалиқ буржи. Севги мухаббатта 2018-йил охирида сизни нималар кутмоқда\nЮқорида айтиб ўтилгандек, шахсий ҳаётин- гизнинг тўлиқ сокинлик даври келди. Агар сиз ўт- ган йили ҳаётдаги асосий танловни танлаган бўл- сангиз, энди уларни мустаҳкамлаш керак.\nМинглаб майда-чуйдаларни бир бутунга тўплаш, улардан бахт яратиш керак. Йилнинг биринчи ярмида ҳамма ишларда сизларга омад ёр бўлади. Энг ях- ши ойлар бу — июнь, июль: бу ойларда ёрцин ва муҳим воқеаларни кутиш мумкин. Бутун ёз даво- мида ва куз бошида романтик кайфиятда бўласиз.\nКатта ёшдаги Балиқларда ҳам ҳаммаси ажо- йиб, ўз умр йўлдошингиз билан оила ташвишлари, иш, уйингизни ободонланггириш каби ишлар билан овора бўласиз.\nЙилнинг охирида муҳаббат яна ўзи ҳақида эслатади. Болалар билан боғлиқ муҳим воқеалар ҳам бўлиши мумкин. Фарзандли бўлиш- ни режалаштираётган бўлсангиз, айни вақти\nТадбиркорлик ва касп – кор мунажжимлар башорати Балиқ буржи\nМансаб ўз-ўзидан келади, ҳамма қийинчилик- лар ортда қолади, энди эркин нафас олса бўлади. Январь ва февраль ойларида ҳар қандай касбий танлов осон ҳал бўлади, обрў ва даража ошиши йўлидаги мақсадга эришнш учун сиз фаоллик ва қатъият кўрсатинг.\nСиздан фақат жараёнга қўши- линг, ишингиз ўз-ўзидан юришиб кетади. Йилнинг иккинчи ярмида вазият яна ҳам яхшиланади, ҳаётингизни бағишлашга тайёр бўлган ишни топасиз.\nСиз кундалик ишингизда уйғунлик ва қониқиш топасиз, бу жамиятга хизмат қилади.\nИш жойини ўзгартиришга боғлиқ бўлган муҳим воқеалар август ёки сентябрда бўлади. Ноябрь ва декабрда мансабингиз кўтарилади ва келгуси парвозингиз учун йўл очилади. Натижалар келгуси йилда албатта кўринади.\nҲозир- ча мавжуд имкониятлардан ^фойдаланиб, таълим олиш учун ўқишга киринг. Ўзга мамлакатга бо- риш керак бўлса, таваккал қилиб кўринг, амалга ошади.\nМолия ишлари ҳам етарли даражада: тўкинлик бўлади. Йил боши ёки охирида кичик беқарорлик бўлиши мумкин, бундан асло хаво- тирга тушманг.\nБалиқ буржи 2018-йил саломатлигингиз\nБу йилнинг вазифаси саломатликни мустаҳкам- лаш ва асрашдан иборат. Организмнинг эҳтиёжи- ни қондиринг, керак бўлса, шифокорга учрашинг.\nЯрим йилликда массаж курси, стоматолог ёнига боринг. Иккинчи ярим йилликда аҳволингиз яхши- ланади, ўз ҳаракатларингизнинг ижобий самараси- ни кўрасиз. Шифохонада даволанишга ҳам туғри келиб қолиши мумкин, масалан кўрик учун.\nЙил давомида оёқлар, бўғимларга эътиборли бўлинг, ва- рикозга мойил бўлганларда ўткирлашиши мумкин.\nИккинчи ярим йилликда оёқнинг товон со- ҳасига эътибор қаратинг. Руҳиятингиздаги уйғун- ликни асрашингиз керак. Кайфиятингиз кўтари- либ ёки тушиб кетаверса, барқарюр ҳолатга ўтиш учун жисмоний тарбия, йога, фитнес, рақс билан шуғулланинг.\n« Мунажжимлар Башорати чаён биржи 2018\nМунажжимлар башорати тоғ эчкиси буржи »


Самимият сеҳри – HURRIYAT\nМактаб ўқувчиси эдик. Сайлов, Олий Мажлис, Депутат деган гаплар нима эканлигини унча тушуниб-англамаган пайтларимиз эди. Ундан-бундан, ўқитувчиларимиздан сўраб билдикки, одамлар ўзлари ишонган, эл ичида танилган кишиларни сайлаб овоз беришаркан. Кейин улар вакил бўлиб, халқнинг ҳаётини яхшилаш учун қонунлар яратишаркан. Ҳар ҳолда, устозларимиз мана шундай содда қилиб тушунтиришган. Очиғи, ёшимиз 45 дан ошиб, матбуотнинг серғалва кўчасида юрганимизга ҳам бир йигитнинг ёши бўлаётганига қарамай, бугун ҳам бу атамаларнинг ғоят ўткир маъноларини тўла чақиб олдик, — дея олмасам керак. Ёдимда қолгани шуки, Олий Мажлис Қонунчилик палатаси депутатлигига Ургут туманидан қўйилган учта номзоднинг бири Абдусаид Кўчимов эди. Адабиёту санъатга қизиқиб юрганим боис, Абдусаид Кўчимовнинг ҳикояларини ўқиган эдим. Рости, шундай таниқли инсон ургутлик эканлигидан ўша мактаб ўқувчилик пайтимдаёқ беҳад ғурурланган, у кишига чин дилдан ҳавас қилганман.\nДадам раҳматлидан сўраганимда, Абдусаид аканинг падари бузруквори Кўчим бобо билан жуда яқин бўлишганини, катта боболаримиз ҳам борди-келди қилишганини кўп айтардилар. Кейинчалик журналистика соҳасига ишқим тушиб, шу йўналишда ўқийман, деганимда ҳам дадам: “Ўқийвер, ўзим сени Абдусаид акангга айтиб ишга жойлаштириб қўяман”, – дердилар. Мен эса бу гаплардан ҳаволаниб, худди Аканинг ёнида иш бошлаган кишидай тутардим ўзимни.\nТалабалик ҳам насиб этди. Самарқанд давлат университетидаги таҳсил чоғида домлаларимиздан бири далда берди: “Сен ёзишдан тўхтама, мен Кўчимов билан зўрман, ўзим айтиб сени ишга жойлаштираман”. Яна ҳовлиқиб қолдим. Қаранг, фаришталар омин деган эканми, ўқишимиз Тошкентга кўчадиган бўлди. Мана, Худонинг ўзи йўл очди, энди иккиланиш йўқ, Акага учрашаман, “ишга кириб олишим энди нақд бўлгани”га ўзимда ҳам сира шубҳа қолмаган эди.\nШундай қилиб денг, пойтахтда ўқишни бошлаб юбордик. Журналистика амалиёт билан тирик. Шу боис бошланғич курсданоқ амалиётга қатнаб, ишга кириб олган пойтахтдаги янги курсдошларимизни кўриб шошиб қолдим. Чунки бизнинг орзу қилиб, интилиб юрган нарсамиз улар учун оддий ҳолга айланиб улгурган эди. Шунда Самарқанддан келган сабоқдошларимиз ҳам тезроқ иш топишга йўл қидира бошладик. Айрим курсдошларимиз ТВ.га ишга ўтди, айримлари радиога жойлашди. Қандай кирдинг, десам, фалончи амаким ёки тоғам Кўчимов билан жўра экан, шу кишига айттириб ишга жойлаштирди, дейишар, бу гаплардан баттар ичим қизирди. Ҳамма ишни йиғиштириб, эртагаёқ, йўқ, шу заҳотиёқ Абдусаид аканинг ёнларига бораман, — дея жидду жаҳд қилганларим кўп бўлди, яна ўша нимадир йўл қўймайди: ё андиша, ё ўзимга ишонмаслик. Ваҳоланки, тинмай мақола ёзар, улар марказий газеталарда босилиб турган бўлса ҳам ўзимга ишонмасдим. Ана шу иккиланиш боис ғойибона устозим, болаликдан ҳавас қилганим —Абдусаид Кўчимов билан юзма-юз танишиш ортга сурилаверди, сурилаверди. Бу орада марказий нашрлардан бирига ишга кирдим, ана-мана дегунча йиллар ўтиб кетаверди.\nОйда ёки икки ойда бир қишлоққа борсам, дадам: “Абдусаид аканг билан танишдингми?”, деб сўраб қолардилар. У киши катта одам, мингта ишлари бор, бориб нима ҳам дейман, мана ишлаб юрибман-ку, дейман. “Гап ишда эмас, мусофирчиликда юрибсан, Кўчим бобо жуда одамни қадрлайдиган инсон эди, фарзандлари ҳам шундай. Бир танишиб олсанг, кўнглим тинчийди-да, ўғлим”, дердилар дадам яна. Хўп-хўп, деб кекса отамга ваъдалар беравердим, аммо табиатан ётсираш, хилватнишинлик боис бу “хўп-хўп”ларимнинг “бўлди, танишиб олдим”, деган гапларга алмашиши қийин эди.\nАслида эса энг муҳими, Абдусаид ака ҳақидаги яхши гапларни кунда кунора эшитиш эди. У кишининг қўл остида ишлаган, шогирд саналган юзлаб ҳамкасбларимиз, ёзувчилардан қай бири бир пайтлар қийналиб юрганида устознинг кўмаги билан пойтахтда муқим қолганини айтиб берса, яна бошқа бири умр йўлига Абдусаид аканинг улкан одамийлиги боис мазмун кирганини ёзарди. Бундай гаплар худди мен ҳақимда айтилгандек хурсанд бўлардим. Нега хурсанд бўлмайсан, ахир: тамакининг заҳар-заққуми, эртаю кеч қора меҳнатдан бошқасини билмайдиган манзил маконингдан шундай инсон чиққан бўлса-ю ва яна у кишини ҳамма зўр, деб турса, фахрланмаслик мумкинми?\n“Ҳандалак”чилар — Ортиқ Султонов ва Зокир Очилдиевни бугун ҳамма танийди. Ортиқ Султонов бир куни гапдан гап чиқиб қандай қилиб машҳур бўлишгани, бунинг сабабчиси ким эканлигини айтиб қолди:\n— Самарқандда жуда қийналдик, — деди Ортиқ Султонов. — Зокир иккимиз нима бўлса бўлар, деб Тошкентга йўл олдик. Таваккал қилиб Абдусаид аканинг олдига кирдик. Хўп деса, яхши, агар ишга олмаса, зоримиз бору зўримиз йўқ деб турибмиз. Устоз муддаомизни эшитгач, тортмадан ҳеч нарса ёзилмаган оппоқ қоғозни олиб, унинг тепасига ишга олинсин, деб имзо чекдилар. Кейин бизга узатдилар: ариза ёзиб, қўл қўйинглар…\nОртиқ ака завқу шавқ билан яна кўп гапларни айтар экан, мен устознинг мардлиги ҳақида ўйлайман. Ким нима деса десин, лекин бу ҳолатни истеъдодни олдиндан кўра олиш, иқтидорни кашф этиш, ютуқ ва муваффақиятни аввал-бошдан ҳис эта билиш, деб тушунаман. Кейин-кейин билдимки, Абдусаид ака учун бундай яхшиликлар қилиш одатий экан. Худди сизу биз ҳар куни чой ичиб овқат ейишни эсдан чиқармаганимиздек, устознинг иш куни кимгадир яхшилик қилиш билан бошланар экан. Қандай гўзал фазилат!\nЎзбекистон Миллий телерадиокомпаниясида ишлайдиган дўстларимиздан бири бир ҳолатни гапириб берган эди. У ўз кўрсатувининг навбатдаги сони учун қаҳрамони сифатида Абдусаид акани чақирибди. Кириш йўлагидан олиб ўтаётганида назоратда турган милиция ходимлари бараварига “чест” бериб, устоз билан қучоқлашиб кўришибди.\nБу балки кимлар учундир эриш туюлар, аммо бир вақтлар ишлаб кетган жойингга йўлинг тушганида, аввало юзинг ёруғлигини ҳис қилиш бўлса, айни дамда бундай эҳтиромни кўриш, яна денг ҳеч қандай фойданг тегмаган одамлардан эъзоз ва ҳурматни қабул қилиб олишдан ҳам ортиқ хуррамлик, мамнуният бормикан?!\nУстознинг эзгу хислатларига ана шу тарзда ҳавас қилиб, у кишидай одамий бўлайлик, дея орзуманд бўлиб юрганимизда, самарқандлик бир ижодкор акамиз ўғлининг уйланиш тўйига айтиб қолди. Мезбонлар кўрсатган жойга яқинлашиб қарасам, Абдусаид ака бошчилигидаги бир гуруҳ таниқли инсонлар ўтиришган экан. Ҳам ёшлик, ҳам ҳаяжон сабаб бир зум каловланиб қолдим. Шунда Абдусаид ака келинг, келинг дедилар. Бу илтифотдан қалб меҳрга қониб, ўтирдим. Фотиҳа тортилгач, кимдир ҳаммани бир-бирига таништира бошлади. Янаям қаттиқ ҳаяжонландим. Мени нима деб айтар экан бу одам дейман ичимда. Бошимни эгиб ўтирибман, яна устознинг овози мени ажаблантирди: “Бу йигитни таништириб ўтирманг, ҳамма танийди эшон бобони”. Ана бўлмаса, дейман ўзимга ўзим. Сен ўзингни четга олиб юрганингга зўр танбеҳ бўлди. Устоз бу гапларни мени хижолатдан қутқариш учун айтаяптилар, деб ўйладим. Кейин табрик учун сўзга чиққанларида ҳам гап орасида мақолаларимни ўқиб боришларини айтдилар. Буниям кўнгил учун дедим. Кейин келиб ўтиргач, айнан сўнгги пайтларда ёзган мақолаларимдан уч-тўрттасини айтиб, мулоҳаза билдирдилар. Хуллас, шу тўй сабаб устоз билан танишиб олдим.\nАбдусаид Кўчимовнинг адабиёт оламидаги ўрни, асарларининг аҳамияти ҳақида шу соҳанинг билимдонлари, нуктадонлари гапирса арзийди. Аммо бу борада билганим шуки, устознинг “ширин тили” бор. Ҳикоялари, бир-биридан ажойиб қисса, эсселарини ўқисангиз, улар худди кино тасмасидек кўз олдингизда гавдаланаверади. Чунки ҳаётнинг, ҳаётийликнинг бор ранги бўй кўрсатиб туради устознинг ҳар бир асарида. Публицистикаси ҳам худди ҳикоядек ёзиладики, икки қўлингизни кўтариб тан бермасдан иложингиз қолмайди. Абдусаид Кўчимов шеърияти эса—катта шеърият. Улкан истеъдод билан битилади.\nКўп хизмат сафарларида юрганда, қаердансиз, дея сўраб қолишса, Самарқанднинг Ургутиданман дейман. Шунда жуда кўпчилик, Абдусаид ака билан бир жойдан экансиз-да, дейишади. Ҳа, худди шундай дейман. Ва бир воқеани янги танишларга ҳам айтиб бераман.\nТалабалик пайтимда азбаройи мухлислик боис Ўзбекистон халқ артисти Шерали Жўраев ҳақида бир мақола ёздим. Мақола ўша пайтлари ҳар бир сони қўлма-қўл бўлиб ўқиладиган нашрларнинг бирида чоп этилди. Ҳофиз бундан мамнун бўлиб юрган кунларда у кишининг уйларига бордим. Шерали ака уйланган-уйланмаганим билан қизиқдилар. Бўйдоқлигимни айтдим. Уйланинг, тўйга бораман, десалар бўладими? Шундай машҳур санъаткорнинг энг чекка туманнинг бир қишлоғига боришини, қишлоқдошу қариндошларнинг қанчалар хурсанд бўлишини кўз олдимга келтирдиму тўйнинг аниқ кунини белгилаш учун Шерали Жўраевнинг уйларига бордим яна. Бир кунни белгилаган ҳофиз, қишлоғингизга қандай борилади, деб сўраб қолдилар. Ундай дейман, тушунтиролмайман, бундай дейман уқтиролмайман. Охири Абдусаид Кўчимовнинг қишлоғига яқин, шундоқ ўтсангиз бизни қишлоқ, дегандим, бошида шуни айтмайсизми, бунча қийналмай дея кулгандилар машҳур ҳофиз.\nШунақа, том маънода ғурурлансам, мақтансам арзийди. Чунки камина чиндан ҳам Абдусаид Кўчимов билан деярли бир қишлоқданмиз. Аммо барибир “масофани сақлаш” деган нарса мияга қаттиқ ўрнашиб қолган. Зотан, устоз деган улуғ рутбадаги одамларни ҳадеб безовта қилаверишни, бўлар-бўлмасга вақтларини олишни ярашмайдиган юмуш деб биламан.\nУстоз ҳақида кези келган экан, яна бир оғиз гап айтишни жоиз деб ўйлайман.\nҲаммамиз биламиз, Абдусаид Кўчимов узоқ йиллар Ўзбекистон Миллий телерадиокомпанияси раиси сифатида ишлаб, нафақат ушбу катта ижодий жамоани ҳар жиҳатдан ривожлантирди, балки телевидениенинг халққа яқин бўлишига ҳам эришган эди. Ва бу ерда юқорида айтганимиздек, юзлаб ижодкорларнинг бўй кўрсатишига устозлик қилди. Шундан сўнг “Хабар” газетаси бош муҳаррири сифатида фаолият юритди ва бу нашр “йўқ жойдан” нуфузли нашрга айланди қолди. Адади 20 мингдан ошди. Мана бир неча йилдирки, ЎзА — Ўзбекистон Ахборот агентлигидай нуфузли ахборот майдонига бош бўлиб, унинг энг етакчи агентликка айланишига эриша олди. Бугун UzAни нафақат мамлакатимизда, балки кўплаб дунё юртларида билишади, жаҳон ахборот агентликлари у тарқатаётган хабарлардан фойдаланади. Чунки агентлик бир нечта тилларда нафақат қайноқ хабарлар, сиёсий-ижтимоий материаллар, балки кутилмаган шахслар, таниқли инсонлар билан қилаётган жонли суҳбатлари ҳеч кимни бефарқ қолдирмаётир.\nФахр, Ғурур, Эҳтиром. Газеталарда, асосан, катта рукнлар сифатида қўйиладиган бу сўзларни катта Устозларга жумладан, Абдусаид Кўчимовга нисбат этиб айтилса ҳам жоиз бўлади, шубҳасиз.\nШунинг учун ҳам элимизнинг катта ижодкорларидан бири, қалби самимиятга тўла Абдусаид ака билан фахрланаман.\nPrevious Фарғонанинг фидойи фарзанди\nNext Миллат ва ҳайрат ҳайқириғи


Кафедра жамоаси – Urology Department\nФарход Атауллаевич Акилов тиббиёт фанлари доктори, профессор 2007 йилдан бошлаб урология кафедрасига раҳбарлик қилиб келмоқда. У 1955 йил 26 мартда Тошкент шаҳрида туғилган. 1978 йил ТошДавТИ даволаш факультетини тугатган, 1978-1980 йиллар клиник ординатурада, 1982-1985 йиллар аспирантурада таҳсил олган. 1986 йил номзодлик диссертациясини (Клинико-иммунологический анализ острой почечной недостаточности акушерской этиологии), 1994 йил докторлик диссертациясини (Комплексная диагностика и тактика лечения неспецифических воспалительных заболеваний почек) ҳимоя қилган. У 180 дан ортиқ илмий мақолалар муаллифи, Республика ихтисослаштирилган урология маркази директори, Республика урологлар илмий жамиятининг раиси. 2011 йилда “Меҳнат шуҳрати” ордени билан тақдирланган.\nУрология кафедраси профессори, т.ф.д.,\nМухтаров Шухрат Турсунович – ТТА даволаш факультети урология кафедраси профессори. 1964 йил 22 сентябрда Тошкент шаҳрида туғилган. 1987 йил ТошДавТИ даволаш факультетини тугатган. 2002 йилда “Разработка, апробация, внедрение и оценка эффективности новых методов и средств малоинвазивного лечения ДГП” мавзусида докторлик диссертациясини ҳимоя қилган. У 100 дан зиёд илмий мақолалар муаллифи, Республика урология маркази директор ўринбосари лавозимида ишлайди. Республика урологлар илмий жамияти аъзоси. Ҳозирда сийдик тош касаллиги даволаш муаммолари мавзусида изланишлар олиб бормоқда.\nТТА урология кафедраси доценти, т.ф.н., доцент\nДжалал Халилович Мирхамидов\nМирхамидов Джалал Халилович – ТТА даволаш факультети урология кафедраси доценти. 1959 йил 16 январда Тошкент шаҳрида туғилган. 1982 йилда ТошДавТИнинг даволаш факультетини тугатган. 1993 йилда “Ранняя диагностика рецидива рака мочевого пузыря” мавзусида номзодлик диссертациясини ёқлаган. Республика урологлар илмий жамияти аъзоси. 50 дан ортиқ илмий мақолалар ва 15 дан зиёд ўқув-методик қўлланмалар муаллифи.\nЯлкин Саидахматович Наджимитдинов\nНаджимитдинов Ялкин Саидахматович – ТТА даволаш факультети урология кафедраси доценти. 1957 йил 5 ноябрда Тошкент шаҳрида туғилган. 1981 йил ТошДавТИ даволаш факультетини тугатган. 1992 йилда “Внутренняя оптическая уретротомия при хирургических заболеваниях уретры у детей” мавзусида номзодлик диссертациясини ёқлаган. Республика урологлар илмий жамияти аъзоси. 60 дан ортиқ илмий мақолалар муаллифи.\nТТА урология кафедраси ассистенти, т.ф.д.\nХудайбергенов Улугбек Атауллаевич\nХудайбергенов Улуғбек Атауллаевич – ТТА даволаш факультети урология кафедраси ассистенти. 1965 йил 4 апрелда Қорақалпоғистон Республикаси Тўрткўл шаҳрида туғилган. 1988 йил ТошДавТИ даволаш факультетини тугатган. 1996 йил “Применение минеральной воды Зангиота у больных оксалатным нефролитиазом” мавзусида номзодлик диссертациясини ҳамда Оролбўйи минтақасида урологик касалликларини тарқалиши мавзусида докторлик диссертациясини ёқлаган. Республика урологлар илмий жамияти аъзоси. 45 дан ортиқ илмий мақолалар муаллифи.\nТТА урология кафедраси доценти,т.ф.д\nМахмудов Аъзамжон Талатович – ТТА даволаш факультети урология кафедраси ассистенти. 1984 йил 22 июлда Тошкент шахрида туғилган. 2008 йил ТТА даволаш факультетини тугатган. 2011 йилда ТТА урология мутахассислиги бўйича магистратурани тугатган. 2012–2014 йилларда ТТА “Урология ”кафедраси катта илмий ходим-изланувчиси. 2016й докторлик диссертациясини ёклаган. Республика урологлар илмий жамияти аъзоси. 30 дан ортиқ илмий мақолалар муаллифи. Ҳозирда эркакларда сексуал бузилишлар муаммоларини ўрганмоқда.\nдоцент, тиббиёт фанлари доктори\nГиясов Шухрат Искандарович тиббиёт фанлари доктори, доцент 1966 йил Тошкент шаҳрида туғилган.. 1998 йил номзодлик диссертациясини (Сравнительная оценка открытый и чрезкожной хирургии коралловидного нефролитиаза), 2015 йил докторлик диссертациясини (Осложнения эндоскопической хирургии нефролитиаза:причины,классификация,тактика,прогноз) ҳимоя қилган.Европа урологлари ассоцияцияси ва Узбекистон урологлари илмий жамияти аъзоси. У 90 дан ортиқ илмий мақолалар,3та илмий кулланма,3 интелектуал мулк сертификати муаллифи. Кафедрада магистратура дастури директори лавозимида.\nХудойбердиев Хуршид Баходирович\nХудойбердиев Хуршид Баходирович – ТТА даволаш факультети урология кафедраси ассистенти. 1975 йил 28 ноябрда Тошкент вилояти Бекобод туманида туғилган. 2000 йил 1-ТошДавТИ даволаш факультетини тугатган. 2003 йилда ТТА урология мутахассислиги бўйича магистратурани тугатган. Республика урологлар илмий жамияти аъзоси. 10 дан ортиқ илмий мақолалар муаллифи. Ҳозирда сийдик тош касаллиги даволаш муаммоларини ўрганмоқда.\nШомаруфов Азизбек Баходир ўғли – ТТА даволаш факультети урология кафедраси ассистенти. 1985 йил 24 апрелда Тошкент шахрида туғилган. 2009 йил Россия Федерацияси С.М.Киров номидаги ҲТА тугатган. 2009-2014 йиллар мобайнида Ўзбекистон Республикаси Қуролли Кучлари сафида тиббиёт хизмати офицери лавозимларида ҳарбий хизмат ўтаган. 2018 йилда ТТА урология мутахассислиги бўйича магистратурани тугатган. Республика урологлар илмий жамияти аъзоси. Европа Урологлар ассоциацияси актив аъзоси ва шу ассоциация ёш урологлар бўлими аъзоси. 20 дан ортиқ илмий мақола ва тезислар муаллифи. Ҳозирда эркаклар бепуштлиги муаммоларини чуқур ўрганмоқда.\nКасимов Сафожон Самукджанович – ТТА даволаш факультети урология кафедраси ассистенти. 1987 йил 2 декабрда Тошкент шахрида туғилган. 2012 йил Тошкент Педиатрия тиббиёт институтини тиббий профилактика факультетини тугатган. 2015 йилда ТТА урология мутахассислиги бўйича магистратурани тугатган. Республика урологлар илмий жамияти аъзоси. 20 дан ортиқ илмий мақолалар ва тезислар муаллифи. Ҳозирда уретра стриктураси касаллиги хирургик даволаш муаммоларини ўрганмоқда.\nАббосов Шухрат Анварович – ТТА даволаш факультети урология кафедраси ассистенти. 1988 йил 29 августда Тошкент шахрида туғилган. 2014 йил Тошкент Педиатрия тиббиёт институтини тиббий профилактика факультетини тугатган. 2018 йилда ТТА урология мутахассислиги бўйича магистратурани тугатган. Республика урологлар илмий жамияти аъзоси. 10 дан ортиқ илмий мақолалар ва тезислар муаллифи. Ҳозирда уретра стриктураси касаллиги хирургик даволаш муаммоларини ўрганмоқда.


«Ягона хамда ишонч телефонлари» ни шакллантириш регламенти\nУмумий тартиб “Ягона ҳамда ишонч телефони” ишлаш режими Хабарларни кўриб чиқиш муддати Қайдномаларни сақлаш муддати “Ягона ҳамда ишонч телефони” абонент телефонининг ўзгартирилиши Маълумотлар тақдим этиш Хабарларни қабул қилиш ва рўйхатдан ўтказиш (маълумот)\nЎзбекистон Республикаси Соғлиқни сақлаш вазирлигида “Ягона ҳамда ишонч телефонлари” билан ишлашни тартибга солувчи шакллантириш тартиби тўғрисидаги қўлланма” Соғлиқни сақлаш вазирлигининг 2016 йил 30 май № 237 рақамли қарори билан таъкидланди.\nЎзбекистон Республикаси Соғлиқни сақлаш вазирлиги таркибидаги бўлинмаларнинг ишонч телефонлари инсон саломатлигини муҳофаза қилиш бўйича инсон ҳуқуқларини ҳимоялаш, инсон саломатлигини сифатли ҳимоя қилиш даражасини мунтазам назорат қилиш, тиббий ёрдам кўрсатиш сифатини янада ошириш, соғлиқни сақлаш тизими ходимларининг ножўя ҳаракатланишига йўл қўймаслик мақсадида ишонч телефонлари жорий этилди.\nЯгона ҳамда ишонч телефонлари Тошкент шаҳридаги республика, вилоят, туманлар даражасида фаолият кўрсатаётган бошқарма идораларида шакллантирилмоқда.\nЯгона ҳамда ишонч телефонлари мижозлар билан турли хил зиддиятларни ўз вақтида бартараф қилиш учун соғлиқни сақлаш муассасаларида фаолият кўрсатаётган ходимларнинг ноқонуний ҳаракатлари тўғрисидаги маълумотлар бўйича қабул, рўйхатдан ўтказиш ҳисобланади.\n“Ягона ҳамда ишонч телефони” ишлаш режими\nТўғридан-тўғри шаҳар абонентлик ишонч телефонлари рақамларни автомат тарзда хотирасида сақлайди ва ахборотни рўйхатдан ўтказувчи дастурий-техник воситалар ўрнатилган. Хабарларни қабул қилиш навбатчи ходимлар томонидан туну-кун амалга оширилади.\nХабарларни кўриб чиқиш муддати\nАгар фуқаролар томонидан соғлиқни сақлаш ходимлари иштирокида амалга оширилган хабарлар, аҳоли учун соғлиқни сақлаш муҳофазаси бўйича қонун тартибини таъминлаш, шунингдек беморларга, ходимларга нисбатан амалга оширилган ҳуқуқбузарликлар тўғрисида бошқарма идоралари бошлиқларига баён қилинади.\nХабарларни кўриб чиқиш муддати бошқарма идоралари раҳбарлари томонидан аниқлаштирилади. Хабарлар уларнинг ҳар бирига шахсан масалани ечиш тартиби, жавобгар шахс кўрсатилган ҳолда етказилади.\nАгар қабул қилинган ариза ёки шикоятларни ҳал қилиш учун зарурий махсус тадбирлар амалга оширилиши керак бўлса, ёки қўшимча материаллар, тадбирлар талаб қилинган ҳолда, хабар бўйича жавоб бир оз чўзилиши мумкин. Бу жараён бир ойдан кам бўлмаган ҳолда, хабар бўйича топшириқ берилган раҳбар томонидан кўриб чиқилиши лозим.\nҚайдномаларни сақлаш муддати\n“Ягона хамда ишонч телефони” фаолиятини ташкиллаштириш бўйича жавобгар шахслар мунтазам равишда телефонга қолдирилган хабарларни эшитади ва хабарни рўйхатдан ўтказиш тартибининг тўғрилигини назорат қилади. Телефонга қолдирилган қайдлар муддати 30 кундан ошмаслиги керак.\n“Ягона ҳамда ишонч телефони” абонент телефонининг ўзгартирилиши\n“Ягона ҳамда ишонч телефони” абонентлик телефонини ўзгариши ҳолатларида 3 кун ичида бу ҳақда хабар берилади.\nМаълумотлар тақдим этиш\n“Ягона ҳамда ишонч телефон”лари бўйича хабарларни қабул қилишни амалга оширувчи навбатчи ходимларга, Ўзбекистон Республикаси ҳудудларида жойлашган давлат идоралар. Даволаш-профилактик муассасалари манзиллари, телефонлари тақдим этилиши зарур ҳисобланади. Шунингдек “Ягона ҳамда ишонч телефони” бўйича мурожаат қилган шахсни холисона хабардор қилиш учун зарурий адабиётлар ва маълумотлар бўлиши керак.\nХабарларни қабул қилиш ва рўйхатдан ўтказиш (маълумот)\n“Ягона ҳамда ишонч телефони” бўйича рўйхатга олиш хабарлар ва бевосита қабуллар “Ягона ҳамда ишонч телефони”дан тушган мурожаатларнинг махсус қайд журнали билан амалга оширилади.\nХабарни қабул қилувчи навбатчи ўзининг исм-фамилиясини ва мансаби билан тўлиқ таништириши керак бўлади.\nТелефон орқали берилган консультациядан кейин фуқароларнинг исм-фамилиялари махсус қайд журналига ўрнатилган тартибда белгилаб қўйилади. Агар фуқаролар аризаси ёзма жавобни талаб қилса, бу ҳолатда мурожаатчининг почта манзили ва телефонларини тўлиқ ёзиб қолиш лозим.\nАгар фуқаролар соғлиқни сақлаш ходимлари иштирокида амалга оширилган ҳаракатлар тўғрисида хабар берсалар ва ушбу хабарлар соғлиқни сақлаш муҳофазасидаги қонунчиликнинг бузилиши ва йўл қўйилган хатоликлар тўғрисида бўлса, бундай ҳолда хабар Ўзбекистон Республикаси қонунчилик ҳужжатлари талабларига мувофиқ тарзда қабул қилинади ва рўйхатдан ўтказилади. Бундай ҳолатда ахборот “Ягона ҳамда ишонч телефони” бўйича тушган хабарлар ҳақидаги баённомалар расмийлаштирилади.\nАгар мурожаатчи соғлиқни сақлаш фаолиятига таалуқли бўлмаган хабарлар бўйича мурожаат қилса, бу ҳолатда навбатчи томонидан мувофиқ муассаса телефони ва жавобгар шахсининг алоқа телефонлари ҳақида хабар берилади.\nСоғлиқни сақлаш ходимларининг ҳуқуқларини бузиш белгилари мавжуд бўлган аноним маълумотлар мурожаатлар қайд журналига киритилади ва Назорат инспекцияси ёки зарурият туғилганда ҳуқуқни ҳимоя қилиш идораларига тақдим этилади.\nҚуйида Ўзбекистон Республикаси Соғлиқни сақлаш Вазирлиги ва унинг ҳудудий бўлимларига фаолияти бўйича ягона телефони ҳамда ишонч телефонлари кўрсатилган. Сиз ушбу ягона телефон хамда ишонч телефонларига қўнғироқ қилиб, ўзингизни қизиқтирган саволларингизга жавоб олишингиз мумкин.\nСоғлиқни сақлаш вазирлиги томонидан "1003" оягона қисқа рақамли Call-марказ ишга туширилди. Коронавирус инфекцияси билан боғлиқ масалаларда саволларингиз бўлса, ўзингиз ва яқинларингиз саломатлигидан ҳавотир олаётган бўлсангиз, шу рақамга қўнғироқ қилиб, мутахассислардан тиббий асосланган жавоблар ва тавсияларни олишингиз мумкин. Call-марказ туну кун хизматингизда бўлади.\nиш тартиби - душанба кунидан жума кунигача (жума куни хам) (байрам кунларидан ташкари) соат 9.00 дан 13.00 гача ва 14.00 дан 18.00 гача соғлиқни сақлаш органларининг масъул ходимлари томонидан қабул қилинади.\nҚорақалпоғистон Республикаси +998 (61) 226-00-48\nАндижон вилояти +998 (74) 228-25-86\nБухоро вилояти +998 (65) 221-21-81\nҚашқадарё вилояти +998 (78) 771-03-41\nНавоий вилояти +998 (79) 220-47-65\nНаманган вилояти +998 (69) 234-32-34\nСурхондарё вилояти +998 (76) 223-10-72\nФарғона вилояти +998 (73) 224-96-16\nХоразм вилояти +998 (62) 223-05-92\nТошкент шаҳри +998 (71) 233-65-71\nБектемир тумани +998 (71) 295-02-05\nМирзо-Улуғбек тумани +998 (71) 264-53-10\nМиробод тумани +998 (71) 256-17-24\nСергелий тумани +998 (71) 258-38-01\nОлмазор тумани +998 (71) 240-30-88\nУчтепа тумани +998 (71) 272-99-58\nЯшнабод тумани +998 (71) 289-57-76\n+998 (71) 289-57-79\nЧилонзор тумани +998 (71) 273-38-19\n+998 (71) 273-59-48\nШайхонтоҳур тумани +998 (71) 249-63-80\nЮнусобод тумани +998 (71) 223-19-81\nЯккасарой тумани +998 (71) 253-28-36\n+998 (71) 280-53-95


Бузоқларда киндик яллиқланиши касаллиги | АгроОлам.Uz\nБош саҳифа Чорвачилик Бузоқларда киндик яллиқланиши касаллиги\nБузоқларда киндик яллиқланиши касаллиги\nКиндик яллиғланиши янги туғилтан бузоқларнинт юкумли касаллиги бўлиб, жарохат инфекцияси кўринишида кечади ва шартли потоген микробларни ортанизмга киндик томирлари орқали тушиши натижасида касалликни келтириб чикаради.\nКасаллик мавжуд хўжаликларда, кўпинча янти туғилтан бузоқларни парваришлашда ишчи ходимларнинг санитария талабларига риоя қилмаслиги, зоотехния ва ветеринария мутахассисларининт иши яхши ташкил этил- маганлиги, бўғоз сигирларни туғруққа тайёрламаслик, чорва биноларида туғруқхоналар ва бузоқхоналарнинт бўлмаслити ва антисанитар холатларда булиши касалликни келтириб чикаради.\nЯнти тугилтан бузоқлар орасида киндик яллиғланиши касаллиги кўзгатувчиси четдан кириб келмасдан, хар бир хўжаликда келиб чикиши мумкин.\nКасаллик кўпинча бир кунликдан ун кунликгача бўлган бузоқларда кузатилади.\nКасалликнинг ривожланиши патоген ва шартли патоген микрофлораларнинг янги туғилтан бузоқлар организмига киндик томирлари оркали тушиши билан боглиқ. Бунга, янги тугилтан бузоқлар организми умумий чидамлилигининг (резестентлик) пастлиги, молхоналар, туғруқхоналар ва бузоқхоналарда санация ва дезинфекция ишлари самарадорлиги пастлиги туфайли патоген ва шартли микрофлораларнинт турлари ва сонининг ошиб кетиши, туғруқ вақтида санитария ва гигиена қоидаларига риоя килмаслик, янти туғилтан бузоқлар киндигини муолажа қилмаслик натижасида касаллик келиб чикади ва ривожланади. Беш кунликдан ошган бузоқларда эса касаллик бир бирини киндигини эмиши натижасида келиб чикади.\nБузоқларнинг жарохатланган киндиги микрофлора ривожланиши учун қулай мухит хисобланади. Киндик томирлари орқали микрофлора янги туғилган бузок организмига тарқалади. Микрофлора киндик тизими асосидан ўтганда яллиқланиб шишади, вена кон томирларида йирингли тромблар хосил булади. Яллиқланиш жойидан микробларнинг бир кисми кон окимига тушади ва сепсис холати тез ривожланишига олиб келади.\nЗаиф бузоклар касалликка чалинади. Касал бузоклар тезаги, сийдиги, киндигидаги жарохат ажратмалари молхонадаги тўшама, пол, деворларни микроблар билан ифлослантиради. Микроблар бир бузокдан иккинчи бузокка утганда вирулентлиги ошади, шу сабабли соғдом ва яхши бузоқлар хам касаллликка чалинади.\nКасаллик ўта ўткир, ўткир, ўткирдан паст ва сурункали кечиши мумкин.\nКасаллик ўта ўткир кечиши бузок туғилганидан кейинги биринчи 24 соат давомида кузатилади, клиник белгиларида, киндикдаги яллиқланишдан бошка белгилари ривожланишга улгурмайди.\nУткир кечганда, касаллик холсизланиш, иштахани йуколиши, тана хароратини 0,5-1,00С га кўтарилиши билан намаён бўлади. Киндикда иссик ва огрикли, хамирсимон шиш кузатилади. Касаллик 3-4 кун давом этиб, ич кетиши, мушаклар калтираши, киндик томири хўл, қалинлашган ундан иссик яллигланиш экссудати оқиб туради.\n3-6 кунлик бузокларда касаллик сурункали кечади, бунда киндикни ташки қисми қуриган булади. Жараён секин ривожланади, дастлабки клиник белгиларини аниқлаш кийин: иштаҳанинг йўқлиги, ҳолсизланиш, тана ҳарора- тини кўтарилиши паст даражада намоён булади. Кейинчалик эса бутинлар ва ўпка яллиқланади, бузок қийин харакатланади, бурундан суюкликлар окади, нафас олиш тезлашади, хириллаш кузатилади.\nКиндик яллиқланиши касаллигидан улган ёки мажбур суйилган бузокларнинг танаси патологаанатомик текширилганда териси ва шиллик пардалари окарган, кулранг- окиш рангда, қуруклашган булади. Септик формасида умумий септик жараёнлар киндикда серроз геморрагик ёки йирингли некрозли яллиқланиш белгилари кузатилади.\nКорин бўшлиғининг серрозли қопламида киндик венаси ва артериал қон томирлари атрофида кўплаб фибринлар тўпланиб, серрозли-фебринозли пеританит ривожланади. Қон томирлар деворлари калинлашган, шишган, ташки тарафидан кизил рангда, томирлар ичида турли узунликдаги йирингли эришга учраган тромблар куринади. Чот лимфа тугунлари катталашган, қон қўйилишлар, шишган, кесиб кўрилганда тўқ-кизил рангдаги узгаришлар кузатилади. Талоқ кисман катталашган, конга тулган. Жигарда некрозли ўчоқлар мавжуд. Бўғинларда серрозли- фибринозли яллиқланиш белгилари мавжуд булади. Маҳаллий яллиқланиш киндик тизими яллиқаниши белгилари билан изохланади.\nКасалликни аниклашда туғрук тўғрисидаги анамнез маълумотлари, клиник ва патологоанатомик ўзгаришлар ҳисобга олинади. Киндик тизимидаги узгаришларни диагноз учун асос килиб олиш мумкин.\nКиндик яллиқланиши касаллигини диспепция, анаэроб дизентерия, энтеробактериал юкумли касалликлардан фарклаш зарур. Якуний диагноз лабораторияда утказилган бактериологик текширувлар натижасига асосланиб кўйилади.\nКасалликни даволашда антибактериал воситалар кулланилади. Антибиотикларнинг ярим дозасини парентерал ва ярим дозасини киндик атрофига юбориш юкори самара беради.\nБизнинг тадкикотларимизда янги тугилган бузоқларнинг киндик яллиғланиши касаллигини даволашда антибактериал препаратларни қўллаш билан бирга антиоксидант препаратларни қўллаш яхши самара бериши аникланди.\nКиндик яллиқланишининг олдини олишда эса химекс препаратининг 1:50, 1:100 нисбатдаги эритмасини бузок тугилганда киндик томири ичига 5-10 мл микдорда юбориш юкори самара беради.\nА.АМИРОВ, ассистент, А.АБДУСАТТОРОВ,в.ф.д, ТошДАУ\nАгро-илм журнали №6.2017


02.12.2019 17:51 0 1933\nБристол университети ва Нанжинг геология ва палеонтология институти олимлари бошчилигидаги халқаро тадқиқотчилар гуруҳи 609 миллион йиллик қазилма тошларни ўрганишди ва улар илгари фанга номаълум бўлган организмнинг эмбрионини топишди.\nКашфиёт Бристол университети сайтида эълон қилинган. Чўкинди тошлар Хитойнинг жанубидаги Гуйчжоу провинциясидаги 609 миллион ёшли тоғларида топилган. Эмбрионларнинг баъзиларининг диаметри ярим миллиметрдан ошмайди.\nФанга илгари номаълум мавжудот «Caveasphaera» деб номланган. Олимларнинг фикрига кўра, бу эмбрион сифатида ривожланган кўп ҳужайрали организмларнинг илк аждодларидан бири бўлиши мумкин.\nБироқ, олимлар «Caveasphaera» ҳайвон ёки йўқми билишмайди. Улардан баъзилари кўп ҳужайрали, баъзилари эса фақат иккита ҳужайрадан иборат.


20 май 2022, Тошкент вақти: 03:03\nПрезидент Шавкат Мирзиёев 2018 йил мартида МХХни қайта ташкил этишга буйруқ берган ва унинг номини ДХХга ўзгартирган эди.\nБу ҳақда Озодликка 13 сентябрь куни маълум қилган маҳкумнинг яқинларига кўра, 70 кундан буён на адвокат ва на қариндошлари Деҳқонбоев билан учраштирилган.\n13 сентябрь куни Озодликка боғланган Иброҳим Деҳқонбоевнинг яқинлари МХХ (ҳозирги ДХХ) идораси собиқ бошлиғи тақдирига оид шу пайтгача матбуотга номаълум бўлган маълумотларни тақдим қилишди.\nПолковник Иброҳим Деҳқонбоев\nЯқинларининг иддаосича, Деҳқонбоев қамоқда қийноққа солинган.\nИброҳим Деҳқонбоев яқинларининг Озодликка иддао қилишича, уни ушбу чиқишидан сўнг Тошкентдаги Жазони ижро этиш бош бошқармасига чақириб, таҳдид қилишган.\nЖорий йилнинг 5 июль куни, Деҳқонбоев яқинларига кўра, уни Жазони ижро этиш бош бошқармасига қайта чақиртиришган ва у шу куни ушбу бинодан қайтиб чиқмаган:\n“5 июль куни ГУИНга кириб кетган Иброҳим акани ҳайдовчи кечгача кутиб ўтирган. Қайтиб чиқмагач, уйга қайтган. Иброҳим аканинг қайта қамалганини август ойида билдик. Уни “нотўғри озод қилингани учун” қайта қамалганини айтишди”.\nОзодликка тақдим қилинган расмий ҳужжатга кўра, Иброҳим Деҳқонбоев Тошкент вилояти Зангиота туманидаги 22-жазони ижро этиш муасасасига жорий йилнинг 6 июль куни келтирилгани қайд этилган.\nМаҳкумнинг рафиқаси Малоҳат Деҳқонбоева президент Мирзиёевга қилган мурожаатида эри сохта айбловлар билан қамалганини иддао қилган:\n“Турмуш ўртоғимга тазйиқ ва босим ўтказиб, яна қамоққа олишди”, деган Деҳқонбова эрининг бир умрга қамалганини тахмин қилади.\nДеҳқонбоева эрига нисбатан қамоқхонада ғайриинсоний муносабат қилинаётганидан ҳам шикоят қилган:\n“Турмуш ўртоғимга қамоқхонада қуйидаги ҳолатлар қатъиян таъқиқланган:\nБиринчидан, адвокат билан учрашиш ёки гаплашиш;\nИккинчидан, бир ойда бир маротаба бизлар билан телефон орқали сўзлашиш;\nУчинчидан, бандероль ёки посилка олиш;\nТўртинчидан, хат ёзиш ёки олиш ҳамда ариза билан Инстанцияга мурожаат қилиш;\nБешинчидан, қисқа ёки узоқ муддатли учрашувлардан фойдаланиш;\nОлтинчидан, муассаса дўконидан бирон нарса сотиб олиш ва ҳоказо.\nБундан ташқари, буюртмага асосан турмуш ўртоғимни кун давомида қаттиқ назорат қилиб, уни соғлиғига қарамасдан энг оғир ишларда соат эрталаб 07:00 дан мажбурлаб кечқурун соат 21:30 гача ишлатади”.\nМаҳкумнинг яқинларига кўра, 70 кун ичида Иброҳим Деҳқонбоев билан бирор марта учрашув ёки сўзлашувга рухсат берилмаган.\nДеҳқонбоев қариндошлари унинг аввалги қамоқ пайти қийноққа тутилганини айтиб, бунга исбот сифатида бир қанча ҳужжат ва суратларни Озодликка тақдим қилишди.\n“Суратларда унинг баданида турли жароҳат излари бор. Ҳужжатларда бу чандиқлар колонияга тушмасидан олдин бўлмагани ёзилган. Суратларда бемалол кўрса бўлади қийноқ изларини. Ҳозир ҳам унга қийноқ қўлланилмаётганига ҳеч ким кафолат бермайди. Биз унинг бир умрга қамалганини тахмин қиляпмиз”, -дейди Деҳқонбоев қариндошларидан бири.\n13 сентябрь куни Жазони ижро этиш Бош бошқармасининг Озодлик боғланган масъули Иброҳим Деҳқонбоевга нисбатан қамоқхонада ҳеч қандай чеклов қўйилмаганини айтди.\nБироқ масъул Деҳқонбоевнинг қайта қамалиши сабаби ва қамоқ муддатига ойдинлик киритмади.\n2021 йилнинг 13 сентябрь куни Озодликка маълум бўлишича, Иброҳим Деҳқонбоев 2014 йилнинг декабрида суд ҳукми билан Жиноят кодексининг 210-моддаси (Пора олиш) ва 301-моддаси (Ҳокимиятни суиистеъмол қилиш, ҳокимият ваколатидан ташқарига чиқиш ёки ҳокимият ҳаракатсизлиги) бўйича айбдор деб топилиб, 15 йиллик қамоқ жазосига ҳукм қилинган.\nДХХга айланган МХХ\n2018 йилнинг 19 январь куни президент Мирзиёев Сурхондарëда ўтказган йиғилишда МХХ фаолиятидан қониқмаслигини айтиб, Каримов даврининг энг қудратли генералларидан саналган Шуҳрат Ғуломовни "ватан хиёнатчиси" деб танқид қилган эди.\nҒуломов 2017 йилгача Ўзбекистон МХХ раиси ўринбосари бўлиб ишлаган ва шу йили Ўзбекистон Олий ҳарбий суди уни Конституцион тузумга тажовуз ва наркотиклар контрабандасини уюштиришдан тортиб оғир иқтисодий жиноятларда айбдор деб топиб, унга умрбод қамоқ ва давлатдан ўғирланган миллиард доллардан ошиқ маблағни қайтариш ҳақида ҳукм чиқаргани хабар қилинган.\nМХХга берилган чексиз ваколатни танқид қилган Мирзиёев, тизим фаолиятини ўтган асрнинг 30-йилларидаги сиёсий қатағонларга солиштирган.\nШундан сўнг хавфсизлик хизматлари қайта ташкил этилиб, ДХХ (Давлат хавфсизлик хизмати)га айлантирилди.\nИслоҳотлар деб тақдим этилган ўзгаришларга бошчилик қилган ДХХнинг биринчи раиси Ихтиёр Абдуллаев 2019 йил февралида лавозимдан четлаштирилди ва уюшган жиноий гуруҳ тузиш ва қатор иқтисодий жиноятларни содир этишда айбдор деб топилиб, 18 йилга қамалди.\nМХХ тизимидаги "тозалашлар" битта шахсни четлаб ўтди: Каримов давридаги энг қудратли амалдор саналган - МХХ раиси генерал Рустам Иноятовгина дахлсиз қолди.\nPresident.uz сайтидаги маълумотга кўра, Иноятов ҳозирда Ўзбекистон Президентининг ҳуқуқни муҳофаза қилувчи ва назорат органлари фаолиятини мувофиқлаштириш масалалари бўйича Давлат маслаҳатчиси лавозимида ишлаб келмоқда.


Ўзбекистоннинг Буюк Британиядаги сайёҳлик брендининг элчиси Софи Ибботсон пандемия даврида Ўзбекистонда туризмни тиклаш бўйича амалий тавсиялар билан ўртоқлашди. Uzbekistan.travel сайтида Софи Ибботсон видемурожаатининг тўлиқ матни келтирилган.\n2020 туризм саноати учун ҳалокатли йил бўлди. Covid-19 пандемияси туфайли нафақат Ўзбекистон, балки бутун дунё инқирозга юз тутди. 2021 йилда туризмда босқичма-босқич тикланишини кўрамиз. Ҳозир биз ички туризм соҳасида ишлаяпмиз ва умид қиламанки, йил охиригача биз бутун дунёдаги биринчи хорижий сайёҳларни кутиб оламиз.\nБунинг учун нима қилиш керак? Аввало, йил давомида бутун туризм соҳасини босқичма-босқич тиклашга тайёргарлик кўришимиз ва соҳани ривожлантириш учун қилаётган ишларимизга амин бўлишимиз керак. Бу муҳлат бу соҳада узоқ муддатли ва барқарор тикланиш учун асос яратади.\nҲозирги кунда туризм индустриясининг дунё бўйлаб экотуризм йўналишига қизиқиши ортиб бораётганини кўриб турибмиз. Экотуризмни ривожлантириш Ўзбекистон туризм саноати учун анча қўл келади. Биринчидан, яхши экологик шароитлар ва хавфсиз инфратузилма одамларни очиқ ҳавога олиб чиқади, очиқ жойлар, жумладан, тоғлар, ўрмонлар, водийлар ва чўлларни тез-тез зиёрат қилиш имконини беради.\nЗиёрат туризми учун имкониятлар\nБугунги кунда Ўзбекистон туризмининг аксарият қисми Буюк Ипак йўли йўналишида жойлашган шаҳарлардан мерос бўлиб қолмоқда.\nЎйлайманки, Ўзбекистон ҳукумати бунга алоҳида эътибор қаратаётгани учун эмас, балки бутун дунёда зиёрат сафарига қизиқиш ортиб бораётгани учун ҳам бу йил зиёрат туризми соҳасида катта ўсишни кўрамиз. Жумладан, мусулмон сайёҳлари минг йиллик ислом маданий мероси билан боғланиб, Ўзбекистонга тез-тез шундай саёҳатлар уюштиришни истайдилар. Мусулмон сайёҳлар мамлакатга сафари давомида намоз ўқишни ва ҳалол таом тайёрланадиган жойларда овқатланишни истайдилар. Бундай имкониятлар Ўзбекистонда мавжуд.\nЎзбекистонда тиббий туризмга ҳам қизиқиш катта. Хусусан, қўшни мамлакатлардан келган сайёҳлар Ўзбекистонга юқори сифатли тиббий ёрдам, шунингдек, соғлом дам олиш учун келишни истайди. Шундай экан, соғлом фаол саёҳат, курорт рекреациясини ривожлантириш, Ўзбекистонда сайёҳлар баҳраманд бўла оладиган табиий булоқларни кашф этишга катта эътибор қаратиш лозим.\nМен сиз билан гаплашмоқчи бўлган охирги мавзу маҳаллий туризм инфратузилмасига сармоя киритишдир. Covid-19 хавфсиз бўлиши учун Ўзбекистондаги ҳар бир бизнес истиқболдаги инфратузилмани ўзгартириши керак. Туристлар дам оладиган жойларда, хоҳ меҳмонхона, хоҳ меҳмонхона, хоҳ ресторан, ҳатто аэропортда барча санитария-гигиена шароитлари яратилганлигига ишонч ҳосил қилишлари керак. Ҳамма нарса ўзларини хавфсиз ҳис қиладиган тарзда ташкил этилиши керак.\nБизга маълумки, 2019 йилда Ўзбекистонга 6,7 миллионга яқин сайёҳ ташриф буюриб, Ўзбекистонни энг яхши сайёҳлик маскани сифатида эътироф этди. Ўзбекистон учун айни порлоқ келажакни орзиқиб кутаман. Биз фақат сабр қилишимиз керак.\n226 марта ўқилди\nДругие материалы в этой категории: « Вақф фонди ёнғин сабаб уйи вайрон бўлган уч оилага 90 000 000 сўм хайрия қилди\tХушхабар: Қорақалпоғистонда масжидлар сони 54 тага етди »


Украина шарқида сепаратистларнинг "Моторола" лақабли қўмондони ўлдирилди\n"ДХР Мудофаа Вазирлиги" "ДХР халқ кўнгиллиларининг" қўмондонларидан бири ҳисобланган "Моторола" лақабли Арсен Павловнинг халок бўлганлигини тасдиқлади. Аввалроқ бу ҳақда "Интерфакс" агентлиги ўз манбаларига асосланган холда хабар қилган эди.\nМавжуд маълумотларга кўра, Павлов яшайдиган уйнинг лифтида портловчи механизм ишга туширилган. Моторола портлаш жойида бўлган ва олган оғир жароҳатлари туфайли халок бўлган, деб хабар берган "Интерфакс" манбаси.\nУнга кўра, ушбу суиқасдда "Украина диверсион-разведка гуруҳи" айбдор. "Моторолага" қарши шу йилнинг июн ойида ҳам суиқасд уюштирилган эди.\nПавлов "ДХР" деб номланувчи ҳудуднинг энг ёқимсиз дала қўмондонларидан бири бўлган. Россия фуқаросини ҳуқуқ ҳимоячилари қўлга олинган украиналик ҳарбийларнинг қийноққа солишда ва ҳибсда бўлган Донецк аэропорти ҳимоячиси Игор Брановицкийни ўлдирганликда айблашган.\nСепаратистлар раҳбарияти уни "Ҳарбий жасорати" учун "Георгий хочи" (ўз-ўзини мустақил деб эълон қилган республиканинг энг асосий ҳарбий мукофоти) ордени билан тақдирлаган.


Олмалиқ: истиқлол ва истиқбол\nГлавная "БИРЖА" Олмалиқ: истиқлол ва истиқбол\n2017 йил Олмалиқ кон-металлургия комбинати ва Олмалиқ шаҳрига ижобий натижалар хадя қилди. Корхона янги истиқболли ривожланишни бошлаб юборган бўлса, шаҳарда кенг қамровли ижтимоий бунёдкорлик ҳаракатлари амалга оширилди.\nОлмалиқ кон-металлургия комбинати томонидан “Ёшлик I” ва “Ёшлик II” конларини ўзлаштириш ишларининг бошланиши йилнинг энг муҳим воқеликларидан бири бўлиб қолди.\n2017 йилнинг 11 августида малакатимиз Президенти Шавкат Мирзиёев ўзининг Олмалиқ шаҳрига ташрифида янги кон-бойитиш комплекси қурилишига старт берди, бу, ўз навбатида, иккинчи кон-металлургия комбинатига айланади. Унинг фойдаланишга топширилиши мис ишлаб чиқаришни 1,5 баробар, қимматбаҳо металлар ишлаб чиқаришни 40 фоиз ошириш имконини беради. Шу билан бирга, йилига 28 миллион тонна рудани қайта ишлашга киришилади.\nЎтган йилда кон экскаваторлари, “БелАЗ” ва “МАН” оғир юк кўтарадиган автосамосваллари, бурғулаш дастгоҳлари, тепловозлар, думпкарлар ва бошқа техника олиб келинди. 101,1 миллион долларлик инвестициялар ўзлаштирилди, “Ёшлик I” конида устки қатламни очиш бўйича режалаштирилган 2,5 миллион кубометр ўрнига 3,2 миллион кубометр ҳажмда ишлар бажарилди.\nБошқа инвестицион лойиҳалар, хусусан, Сурхондарё вилоятининг Шеробод туманида 2018 йилнинг ёзида ишга туширилиши режалаштирилаётган, ишлаб чиқариш қуввати 1 миллион беш юз минг тонна бўлган цемент заводини қуриш, шунингдек, “Қалмоққир” кони хомашёларини қазиб олиш ва уни қайта ишлашнинг ишлаб чиқариш қувватларини кенгайтириш бўйича олиб борилаётган вазифалар ҳам муваффақиятли амалга оширилмоқда.\n2017 йилда йиллик башорат кўрсаткичларнинг бажарилиши комбинат бўйича 101,1 фоизни, ўсиш суръатлари 104,1 фоизни ташкил этди, маҳсулот таннархи 6,9 фоиз ёки 160 миллиард сўмга туширилиши таъминланди. Ишлаб чиқарилаётган асосий маҳсулотлар номенклатураси бўйича прогноз кўрсаткичлар бажарилди. 104,8 минг тонна миқдорида мис маҳсулотлари, 18,2 минг тонна рух металли ишлаб чиқарилди, маҳсулотларни экспортга сотиш 106,7 фоизни ташкил қилди. Экспортнинг нафақат ҳажми, балки географияси, экспорт маҳсулотларининг тури ҳам кўпайди. Жорий йилда анъанавий экспорт маҳсулотлари қаторига рух оксиди, рух-альюмин-мис қотишмаси, рух купороси ҳам қўшилди.\nЙирик ва майда туёқли молларни сақлаш, парваришлаш ва боқишга мўлжалланган чорвачилик комплекси ҳамда 100 мингта товуққа мўлжалланган паррандачилик фабрикасини қуриш лойиҳалари ҳам минтақа озиқ-овқат дастурини ҳал қилишда муҳим аҳамиятга эга. Буларнинг барчаси Олмалиқ ва унга чегарадош ҳудудлар аҳолисини анча арзон ва сифатли гўшт маҳсулотлари, тухум билан таъминлаш имконини беради.\nМактабгача таълим муассасалари, мактаблар ва шаҳар шифохоналарини қайта тиклаш ва таъмирлаш, шаҳар иссиқлик трассаларини таъмирлаш ва термик изоляциялаш, хотин-қизларни иш билан таъминлаш мақсадида “Hamkor textile” қўшма корхонасини ташкил этиш, Оҳангарондаги вилоят “Саховат” қариялар уйини таъмирлаш ҳамда уни тиббий ускуналар, ошхона жиҳозлари ва мебеллар билан тўлиқ таъминлаш, Жиззах вилоятининг Зомин туманида янги пансионат қуришни бошлаш, маҳаллаларни ободонлаштириш ҳамда спорт ва болалар шаҳарчаларини бунёд этиш, ўнлаб километр йўлларга асфальт ётқизиш - буларнинг барчаси ОКМК кўп минг сонли жамоасининг қатъиятли, фидоий ва самарали меҳнатлари ҳисобига амалга оширилмоқда.\nКомбинат жорий йил режасида қуйидаги ишларни амалга оширишни кўзда тутади:\n– “Ёшлик I” ва “Ёшлик II” конларини ўзлаштиришда янги технологиялар ва бошқа ишлаб чиқариш қувватлари асосида мис бойитиш фабрикаси, сульфат кислотаси цехини қуриш;\n– оҳак заводини реконструкция қилиш ва модернизациялаш;\n– “Учқулоч” конини ўзлаштириш;\n– кабель маҳсулотлари ишлаб чиқаришни ташкил этиш;\n– юқори касбий билим, кўникмаларга эга бўлган, янги юқори технологиялар, инновациялар ва илғор илмий тадқиқотлар билан уйғунликда замонавий ускуна ва жиҳозларда ишлашга қодир бўлган ёш кадрларни тайёрлаш.


18:15 / 08 июнь 852 pdf Ўқиш режими + -\nАввалги самовий китоблар ўзгартирилишидан ташқари, уларни тушуниш борасида ҳам янглишиш, хато талқин этиш ҳолатлари кўпайиши натижасида ушбу китобларга иймон келтирган умматларда нафақат амал бобида, балки ақийда бобида ҳам ҳақдан оғиш юз берди. Хусусан, яҳудийлар Аллоҳ таолога нисбатан беодоблик қилиб, У Зотга жисм исбот қилишди. Уларнинг бундай тасарруфлари нафси ҳавога эргашишнинг оқибати эди. Насронийлар эса Ийсо алайҳиссаломнинг ғайритабиий таваллудини нотўғри англаб, ғулувга кетиб, Аллоҳ таолога фарзанд, шерик исбот қилиб қўйишди. Улар ҳам ҳақдан адашди. Бу икки самовий динларга эргашганларнинг ҳоли шу бўлгач, бошқа халқларнинг адашувларини айтмаса ҳам бўлади. Дунё ана шундай жаҳолатга ботиб турган бир пайтда Аллоҳ таоло Ўзининг сўнги дини Ислом билан борлиқни мунаввар этишни ирода қилди.\nРасуллуллоҳ соллаллоҳу алайҳи васаллам аввало одамларнинг эътиқодини ислоҳ қилиш учун курашдилар. Зотан, Ислом динининг пойдевори, учдан бири айнан ақийдадан иборатдир. Нубувватнинг биринчи ярми деярли ақийдани ўргатишга бағишлангани ҳам бежиз эмас эди.\nНабий соллаллоҳу алайҳи васаллам ҳаётлик даврларида мусулмонлар асосан Араб жазирасида истиқомат қилувчи араб қабилалардан иборат бўлиб, соф араб бўлгани, турли хил фалсафалардан йироқ, табиий инсоний жамият вакиллари эканлари боис араб тилда нозил бўлаётган Қуръон оятлари ва шу тилда янграётган ҳадиси шарифларни табиий завқлари билан тушунишар эди. Мабодо бирор оят ё ҳадисни тушунишда муаммо чиқса ҳам ҳеч бир қийинчиликсиз унинг ечимини бевосита Расулуллоҳ соллаллоҳу алайҳи ва салламдан билиб олишар эди. У зот вафот этганларидан кейин эса араб бўлмаган, турли хил эътиқодларда яшаган кишиларнинг Исломга киргач, оят‑ҳадисларни англашда аста‑секин муаммолар бўй кўрсата бошлади. Дастлаб Ибн Аббос, Ибн Умар, Зайд ибн Собит розияллоҳу анҳум каби саҳоби киромлар уларга тўғри талқинни таълим бериб ўтдилар. Улардан кейин уларнинг таълимларини олган тобеинлар ва уларнинг шогирдлари ичидан айнан ақийда бобида мутхассис бўлганлар бу борада юзага келган мушкулликларга ечим беришга ҳаракат қилдилар. Шу даврдаёқ ақийда масалаларида мантиқий ёндашув, ақлий таҳлиллар муомалага кира бошлади.\nИмом Абу Ҳанифа (ваф. 150 ҳ.), Абдуллоҳ ибн Саъид Куллобий (ваф. 240 ҳ.), у кишининг шогирдлари Абу Аббос Қалонисий, Ҳорис Муҳосибий каби салаф уламолар калом илми билан шуғилланиб, бу борада айрим мавзуларда сўз юритишган. Уларнинг урунишлари калом илмининг пайдо бўлишида бир дебоча, пойдевор ҳисобланади, аммо тўлақонли мазҳаб ҳолига келмаган. Зеро, уларнинг даврида бунга эҳтиёж ҳам бўлмаган эди. Чунки улар ўша пайтда кўтарилган, одамларнинг қалбига шубҳа солаётган айрим ақийда масалаларигагина тўхталганлар ва мавжуд бузуқ эътиқодларга раддия бериш билан чекланганлар.\nУлардан кейин мўътазила, қадария, жабрия каби ақидада адашган тоифалар урчиб кетди. Бу тоифаларнинг фикрлари ақийда бобидаги аксар масалаларга дахл қила бошлади.\nХалифа Мутаваккил ҳукмронлиги (234‒247 ҳ.) йиллари мўътазилаларнинг сиёсий доирага таъсири ортиб, Қуръони Каримни махлуқ, яъни яратилган нарса дейиш расмий эътиқод даражасига олиб чиқилди ва одамларни шу ақийдага мажбур қилинди. Олимларни олиб келиб сўроқ қилинар, агар Қуръонни махлуқ деб айтмаса, сазойи қилинар эди. Бу ҳол жуда ҳам катта офат ва фитнага айланди. Имом Аҳмад ибн Ҳанбал раҳматуллоҳи алайҳ бу фитнага қарши жасорат билан турдилар. У кишининг шарофатлари билан мўътазилаларнинг сиёсий ҳаракатларига чек қўйилди. Бироқ, у зотнинг услублари нақлга чекланишни илгари суриш бўлгани учун мўътазилаларнинг фикрларидан таъсирланган одамларни ақлий илмлар асосидаги баҳс ва тушунтиришлар билан ҳаққа қайтариш энг долзарб масалага айланган эди.\nМуътазилаларнинг бундан бошқа масалаларда ҳам ақлни устун қўйиш натижасида аҳли суннага хилоф сўзлари кўп эди. Уларнинг мантиқ илмидан фойдаланиб ўртага ташлаган фикрлари кўпчиликни саросимага солиб, тўғри эътиқоддан чалғитар эди. Ҳатто анча‑мунча илмли кишилар ҳам уларнинг фитнасига тушиб қолди. Шунингдек, моддийюнчилик ва бошқа фикрий‑фалсафий ҳаракатлар ҳам соф Ислом ақийдасига шубҳа солишга ҳаракат қилар эди.\nУшбу оғир вазиятда аҳли сунна уламолари мўътазилалар ва файласуфлар ишлатаётган ақлий илмлар билан қуролланиб, уларга айни ўз услубларида жавоб бериб, соф эътиқоднинг ҳимояси учун курашга кирдилар. Улар ақл қиличи билан нақл биносини мудофаа этардилар. Бу борада аҳли сунна уламоларига икки буюк аллома ‒ Абу Мансур Мотуридий ва Абу Мусо Ашъарий имом бўлиб танилди. Ислом оламининг шарқида Абу Мансур Мотуридий раҳматуллоҳи алайҳ, ғарбида эса Абу Ҳасан Ашъарий раҳматуллоҳи алайҳ ўша пайтда Ислом давлатининг пойтахти бўлган Бағдодда туриб ўзларининг бор билим ва иқтидорларини аҳли сунна эътиқодини ҳимоя қилишга сафарбар қилдилар ва ўша даврда мавжуд бўлган адашган тоифалар, хусусан, мўътазилаларга қақшатқич зарбалар бериб, барчанинг кўз ўнгида уларни ер билан битта қилиб мағлуб этдилар.\nБу икки имомнинг илмий ҳаракатлари ақийда мавзусининг барча бобларини қамраб олгани ва улар масалаларни ёритишда маълум асослар бўйича тизимли иш олиб борганлари учун ҳар бирларида ўзига хос мазҳаб шаклланди. Бошқача қилиб айтганда, салаф уламоларнинг бу борадаги илмий ҳаракатлари аҳли суннадаги мазкур ақийда мадрасаларининг вужудга келишига замин яратган. Улар ўз мазҳабларини салафи солиҳларнинг таълимотлари асосида қурганлари учун ҳам Ислом уламолари томонидан қабул қилинди.\nАбу Ҳасан Ашъарий раҳматуллоҳи алайҳнинг мўътазила эътиқодида етук олим бўлиб туриб, ундан қайтиб, аҳли сунна ва жамоа мазҳабига ўтганини эълон қилиши ҳам одамларнинг тафаккурида катта бурилиш ясади.\nАфрика қитъасида, анироғи, Мисрда Абу Жаъфар Таҳовий раҳматуллоҳи алайҳ аҳли сунна эътиқодини баён қилиб, барчанинг таҳсинига сазовор бўлди. У кишининг асарлари бугун ҳам қадрини йўқотгани йўқ.\nМазкур имомлар ҳамда уларга эргашган уламоларнинг илмий ҳаракатлари билан фалсафачиларнинг ташвиқотлари ва сиёсий босим остида қолган аҳли сунна эътиқоди қайта бош кўтарди, илмий мажлислар яна жонланди, соф эътиқод таълимотлари дунё бўйлаб таралди ва баҳсу мунозаралар аҳли суннанинг ғалабаси билан якун топди.\nИмом Шаҳристоний ўзининг «Ал‑Милал ван‑ниҳал» номли китобида айтади: «Ниҳоят, Абдуллоҳ ибн Саъид Куллобий, Абу Аббос Қалонисий, Ҳорис ибн Асад Муҳосибийлар салаф уламолардан бўлганлари ҳолда, бевосита калом илми билан шуғулланишди. Улар салафи солиҳларнинг эътиқодларини калом илмининг ҳужжатлари ва асосли бурҳонлар билан қувватлашди. Улардан базилари китоб тасниф этган бўлса, баъзилари дарс беришда давом этди. Ниҳоят, Абу Ҳасан Ашъарий билан устози ўртасида «салоҳ» ва «аслаҳ» (яъни, солиҳ ва солиҳроқ бўлиш. Бу жуда ҳам машҳур ҳикоя) масаласида мунозара ҳам келиб чиқди. Улар тортишиб қолиб, имом Ашъарий аҳли суннага ўтиб, уларнинг сўзларини калом илми қоидалари билан қўллаб қувватлашга киришди. Аста секин ушбу услуб аҳли суннанинг мазҳабига айланди ва сифотийлик (яъни Аллоҳнинг сифатларини тасдиқлаш) ашъарийликнинг белгисига айланди».\nИбн Халдун «Муқаддима»да тархидаги ақийдавий эврилишларни сўзлаб келиб, шундай дейди: «Ниҳоят, Шайх Абу Ҳасан Ашъарий чиқди... У Абдуллоҳ ибн Саъид ибн Куллоб, Аббос Қалонисий ва Ҳорис Муҳосибий каби салафларнинг издошларидан ва аҳли суннанинг йўлидагилардан эди».\nИмом Мотуридий ва имом Ашъарийнинг илмий ҳаракатлари, ақийдавий мазҳаблари жумҳур уламолар тарафидан олқишланди ва бунинг провардида вақт ўтиши билан ушбу икки мазҳаб аҳли сунна ва жамоанинг ақийдасига айланди.\nҚуйида аввал ушбу икки ақийдавий мазҳаб ҳақида умматнинг энг катта уламолари айтган сўзлардан иқтибослар келтириб, кейин Аллома Субкий ва бошқа олимлар келтирган ашъарий ва мотуридий мазҳаби уламоларининг рўйхатини келтирамиз.\nСанжар 04:49 / 21 июнь\nАшъария ва Мотурудия акийда мазхаблари хакида тушунчам янада кенгайди. Рахмат. Аллох сизлардан рози булсин.\n16:02 / 08 июнь 1919\n08:00 / 09 июнь 698\n3464 13:03 / 10.12.2018\n2143 19:12 / 02.12.2016\nБаъзи суфийларнинг ўзаро суҳбатларига қулоқ солсак, туш ҳақида кўп гапларни эшитамиз. Ҳатто, тушни кўпгина нарсаларга далил қилиб ҳам келтирилади. Туш ҳақида ўта давоми...\n3174 19:23 / 02.12.2016\n3312 10:07 / 16.11.2018


Ўтган йили 170 ишчи билан фаолият бошлаган “Ekvatorial Chodak” МЖЧда бугун 1007 ходим меҳнат қиляпти | O'zLiDeP\nЎтган йили 170 ишчи билан фаолият бошлаган “Ekvatorial Chodak” МЖЧда бугун 1007 ходим меҳнат қиляпти\nБу ҳақда Халқ депутатлари Вобкент туман Кенгашидаги O‘zLiDeP депутатлик гуруҳининг навбатдаги йиғилишида алоҳида таъкидланди.\nУнда туман ҳокимининг ўринбосари – хотин қизлар қўмитаси раиси Лайло Шарипованинг ҳисоботи тингланди.\nЛ.Шарипованинг маълум қилишича, 2018 йилда туманда хотин-қизларни тадбиркорлик фаолиятига кенг жалб қилиш, уларнинг истиқболли ғоялари ва лойиҳаларини рўёбга чиқариш борасида улкан ишлар амалга оширилган. Жумладан, 592 нафар хотин-қизга тикувчилик, асаларичилик, паррандачиликни ривожлантиришга кўмаклашилган. Иссиқхона ташкил этиш истагида юрган аёлларга тегишли миқдорда имтиёзли кредитлар ажратилган.\n“Жорий йилнинг ўтган даврида эса 45 нафар тадбиркор аёлларга тижорат банклари томонидан 644,7 млн. сўмлик имтиёзли кредитлар ажратилди. Шунингдек, тумандаги 31 МФЙда кичик тикув цехлари ташкил этилиб, ўз томорқасида бизнесни бошлаган 112 нафар хотин-қизга меҳнат дафтарчалари очилди. Илгари туманда 1212 нафар аёллар ишсиз сифатида рўйхатга олинган бўлса, ҳозирга келиб хотин-қизлар қўмитасининг саъй-ҳаракати билан бу кўрсаткич 98 тага камайди,”, – дейди Лайло Шарипова.\n“Шунингдек, ишсиз аёлларни касб-ҳунарга ўқитиш бўйича олиб борилган тадбирлар натижасида 2018 йилда 79 нафар хотин-қиз аниқ ижтимоий - фойдали меҳнат билан шуғулланадиган бўлди. Жорий йилнинг ўтган даврида эса 20 нафар хотин-қизга тикувчилик, сартарошлик, миллий пишириқлар ва ширинликлар тайёрлаш сир-асрорлари ўргатилди. Ҳозирда улар ҳам мустақил фаолият олиб боряпти”, – дея қўшимча қилди у.\nЙиғилишда шунингдек, 2018 йилда туманда МЧЖ шаклида ташкил этилган “Ekvatorial Chodak” тикув корхонасининг ишга тушиши натижасида 170 нафарга яқин хотин-қиз ишли бўлгани, жорий йилга келиб корхона фаолиятининг янада кенгайиши ҳисобига бу кўрсаткич 1007 нафарга етгани таъкидланди.


Жамшид Қўчқоров ЕИҲ ва ЕОИИ ўртасидаги принципиал фарқни айтиб ўтди – Газета.uz\nЖамшид Қўчқоров ЕИҲ ва ЕОИИ ўртасидаги принципиал фарқни айтиб ўтди\n«Биз ҳозир бировдан қочиб ёки бировга қарши бу ерга [ЕОИИга] аъзо бўлиб кираётанимиз йўқ». Бош вазир ўринбосари Жамшид Қўчқоров ЕИҲ ва ЕОИИ билан ҳамкорлик ўртасидаги «принципиал фарқни» айтиб ўтди. ТИВ ўринбосари Илҳом Неъматов ЕОИИда қатнашиш бошқа давлатлар билан муносабатларнинг ёмонлашишига олиб келмаслигини таъкидлади.\n11 май 2020, 18:05 Сиёсат\n11 май куни Ўзбекистон бош вазири ўринбосари — Иқтисодий тараққиёт ва камбағалликни қисқартириш вазири Жамшид Қўчқоров Олий Мажлис Сенатининг тўртинчи ялпи мажлиси давомида Евроосиё иқтисодий ҳамжамияти (ЕИҲ) ва Евроосиё иқтисодий иттифоқи (ЕОИИ) ўртасидаги ҳамкорликнинг фарқи ҳақида фикр билдирди.\n2006 йилнинг январь ойида Ўзбекистоннинг Евроосиё иқтисодий ҳамжамиятига (ЕИҲ) қўшилиши тўғрисида протокол имзоланди. 2008 йили октябрь ойида мамлакатнинг биринчи президенти Ислом Каримов «ушбу давлатлараро бирлашманинг самарадорлиги бўйича шубҳалар мавжудлиги туфайли» аъзоликни тўхтатганини эълон қилганди. Расмий равишда 2008 йил декабр ойида ЕИҲ билан аъзолик тўхтатилди.\n11 май куни сенаторлар Ўзбекистоннинг ЕОИИда «кузатувчи давлат» мақомида иштирок этиш таклифини маъқуллашди.\nБош вазир ўринбосари — Иқтисодий тараққиёт ва камбағалликни қисқартириш вазири Жамшид Қўчқоров 2006 йилда Евроосиё иқтисодий ҳамжамиятига (ЕИҲ) аъзо бўлиш ва ҳозирги Евроосиё иқтисодий иттифоққа (ЕОИИ) кириш ўртасидаги «принципиал фарқи» ҳақида фикри билан бўлишди.\n«Биз ҳозир бировдан қочиб ёки бировга қарши бу ерга [ЕОИИ] аъзо бўлиб кираётганимиз йўқ. Ҳозирда президентимиз олиб бораётган ташқи сиёсат ҳамма билан бир ҳил, яхши, конструктив алоқаларда бўлишдир», — деди у.\nТашқи ишлар вазирининг ўринбосари Илҳом Неъматовнинг таъкидлашича, ҳозирда Ўзбекистон ўзининг ташқи сиёсатида ҳар бир қилаётган иши, биринчи навбатда, мамлакатнинг миллий манфаатларидан келиб чиқиб қарор қилинмоқда. Унинг сўзларига кўра, ЕОИИда қатнашиш бошқа давлатлар билан муносабатларнинг ёмонлашишига олиб келмайди.\n«Биз суверен давлат сифатида ҳар бир босган қадамимизга қараб Ғарб нима дер экан, Шарқ нима дер экан дейдиган бўлсак ҳеч қандай натижага эришмаймиз. Бу яна изоляцияга олиб келади. Кўп йиллар давомида изоляцияда бўлдик, буни беркитиш керак эмас. Ҳозир изоляциядан чиқдик десак ҳам бўлади. Бу изоляция бўлганда рақобат бўлмайди, натижа бўлмайди ва ҳеч қандай бир ривожланиш бўлмайди. Шунинг учун ҳам бу [ЕОИИ билан ҳамкорлик қилиш] тўғри (қарор) бўляпти.»\nТИВ ўринбосарининг маълум қилишича, ЕОИИ аъзо-давлатлари Қозоғистон, Қирғизистон, Арманистон, Белоруссия, ҳаммаси ғарб давлатлари билан алоқаларни ҳеч қандай муаммосиз ривожлантириб келаяпти. Улар «инвестиция олиб келишяпти, сиёсий ва иқтисодий алоқалар ривожланаяпти. Шунинг учун бу ерда хавфсирашга шубҳа йўқ», — дея таъкидлади у.\n«Олдин ҳам ушбу ташкилотда қатнашганмиз. 2005−2006 йилдан бошлаб 2008 йил ноябригача иштирок этганмиз. Ўшандан биз ташкилотнинг қандай салбий таъсирлари бўлиши мумкинлигини биламиз. Шунга биз олдиндан йўл харитасини ишлаб чиқдик», — деди Илҳом Неъматов.\nИқтисодий тараққиёт ва камбағалликни қисқартириш вазирлиги раҳбари халқаро молиявий ташкилотлар (ХВФ, Жаҳон банки, ОТБ ва бошқалар) билан боғлиқ муаммолар бўлмайди дея қўшимча қилди. «Биз улардан тўғридан-тўғри сўрадик», — деди Жамшид Қўчқоров.


Оёқлар шакли феъл-атвордаги хусусиятлардан далолат беради » Ўзбекистон янгиликлари – Zamin.uz\n25-04-2016 | 09:32\nZAMIN.UZ / LIFE STYLE / 25 Апрел 2016 года1 131\nҚадимдан қўлга қараб инсон тақдири ҳақида кўплаб маълумотларни билиш мумкин бўлган. Қарангки, инсон оёқлари ҳам шахс характеридаги айрим хусусиятлар ҳақида белги берар экан. Бу ҳақда "Kun.uz" маьлумот бермоқда.Қуйида 10 турдаги оёқ шаклларига қараб феъл-атвордаги сирли жумбоқларни билиб олишингиз мумкин.1. Римча оёқБу энг кўп тарқалган шаклдир. Шундай оёқ шаклига эга инсонлар жуда ҳам киришувчан ва дўстона муносабатларни хуш кўрувчи кишилардир. Улар жуда мулойим бўлиб, бу тоифадаги инсонлардан яхшигина нотиқ ва бизнесмен чиқиши мумкин.2. Тўртбурчак оёқБундай шаклдаги оёқ бармоқлари одатда, бир текисда бўлади ва баъзан тўртбурчакни ёдга солади. Бундай инсонлар қарор қабул қилишда тинч ва ақлли йўл тутишади. Уларга ишонса бўлади. Жуда тез, чаққон ҳаракатдаги инсонлардир.3. Грекча оёқБу каби оёқларнинг ажралиб турувчи жиҳати – иккинчи бармоқ бошқаларига нисбатан узунроқ ҳолатда бўлади. Бундай инсонлар – ташаббускор, ижодкор бўлиб, ўзгаларни ҳам рағбатлантира олишади ва яхши натижаларни қўлга киритишади. Кўпроқ санъаткор ва спортчиларда мана шу турдаги оёқ шаклларини учратиш мумкин.4. Узун башмалдоқКатта бармоқ – энг узуни бўлиб, қолганлари уни кетидан тизилиб бир текисда пасайиб боради. Бундай оёқ шаклига эга шахслар махфийликка мойил бўлиб, ёлғизликни хуш кўришади. Шу билан бирга, улар таъсирчан бўлиб, кайфиятлари тез-тез ўзгариб туради.5. Жимжилоқ бармоқни ажрата олмасликЖимжилоқни бошқа бармоқлардан ажрата олмайдиган инсонлар тартиб билан тузилган ҳаёт тарзини қадрлашади ва бу уларга хавфсизликни ҳис этишларига ёрдам беради. Бундай шаклдаги бармоқ эгалари жуда ишончли ва садоқатли бўлиб, бу хусусият уларни барча ишда яхши ҳамроҳ бўлишларига ёрдам беради.6. Жимжилоқ ажралиб турадиАгар жимжилоғингизни ажрата олсангиз, демак сиз саргузаштларга тайёр инсонсиз. Одатий ҳаёт сизни бахтсиз қилиши мумкин. Шу сабабли турли янгиликларни қидириб топишга ҳаракат қиласиз. Тезда зерикиб қолмаслик учун кутилмаган ишларни амалга оширишга тайёр турасиз.7. Жимжилоқ ён томондаБундай оёқларда жимжилоқ бошқа бармоқларга нисбатан кичикроқ бўлиб, худди ён тарафдан туртиб чиққанга ўхшайди. Бу турдаги оёқ эгалари исёнкор характер соҳиби бўлиб, натижа доим улар истаганидек якунланишини хоҳлашади. Улар шунингдек, номуқобил хулққа ҳам мойил бўлишади.8. Иккинчи ва учинчи бармоқлар орасидаги очиқликБу тоифадаги инсонлар ўз хис-ҳаяжонларини чегаралай олишади, шу сабабли улар кези келса, совуққонлик билан исталган ишни аъло даражада бажара олишга қодир бўлишади.9. Учинчи бармоқ томонга бироз эгилувчанликМазкур тоифадаги шахслар барча нарсани аввалдан режалаштириб қўйишни афзал кўришади. Улар жуда ташкилотчи инсонлар бўлиб, ҳар қандай шароитда ҳам ўзларини бошқара олишади.10. Иккинчи бармоқ асосининг торлигиАгарда иккинчи бармоқнинг бошланиш жойи тирноққа нисбатан анча тор кўринишда бўлса, бу каби оёқ эгалари жонли, ҳаракатчан инсон ҳисобланади. Бу турдаги инсонлар кўпроқ муаммоларни кўпайтириб, воқеа кўламини бўрттириб юборишга мойил бўлишади. Агар бу инсон яхши кайфиятда бўлса, атрофдагилар ҳам мазза қилиб яйрашади, сабаби у барчага ўзининг позитив ҳолатини ўтказа олади. Бироқ аксинча кайфияти ёмон бўлса, яхшиси уни ёлғиз қолдирган маъқул.\nЎқишни тавсия қиламиз Эгизаклар қайси бурж вакиллари орасидан жуфт танлагани маъқул?


Бразилияда футболчилар бўлган самолёт ҳалокатга учради: ҳеч ким тирик қолмади\nБразилияда футболчилар бўлган самолёт ҳалокатга учради:...\n24.01.2021 23:00 0 4170\nБразилиянинг «Пальмас» клуби футболчилари бўлган самолёт парвоз пайтида ҳалокатга учради. Бу ҳақда «Globo» хабар берди.\nНашрнинг маълумотларига кўра, самолёт Токантинс авиация ассоциациясининг учиш-қўниш йўлаги охирида кўтарилган ва қулаб тушган. Бортда тўрт нафар футболчи бўлган — Лукас Пракседеш, Гильерме Ноэ, Ранул ва Маркуш Молинари, клуб президенти Лукас Мейра ва учувчи Вагнер. Уларнинг ҳеч бири тирик қолмади. Жамоа аъзолари Гоянияда Вила-Нова жамоаси билан ўйнаш учун учиб кетишаётган эди.\n«Пальмас» 1997 йилда ташкил этилган. Жамоа Бразилиянинг тўртинчи дивизионида иштирок этади.\nБразилия футболчи самолёт ҳалокат\nХориж 08/04, 09:09\nЭквадорда самолёт ҳалокатга учради\nХориж 02/04, 18:38\nСургут аэропортида самолётларнинг тўқнашуви акс этган видео пайдо бўлди\nХориж 01/04, 17:02\nБайден самолётга чиқаётганда яна қоқилди, лекин... (Видео)


ЧИН МАНЗАРАЛАРИ » "Жиззах ҳақиқати" ва "Джизакская правда" газеталари таҳририяти сайти\n"Жиззах ҳақиқати" ва "Джизакская правда" газеталари таҳририяти сайти » Сиёсат » ЧИН МАНЗАРАЛАРИ\n17 июль 2017 11:14 Просмотров: 87 Комментариев: 0 Напечатать\nСуҳбатдошим — "Микрокредитбанк" АТБ вилоят бошқармасининг умумий бўлим бошлиғи Актам ЯКУБОВ Хитой сафари таассуротлари ҳақида сўзлаб берар экан, асосий урғуни давлатни дунёнинг етакчи мамлакатлари қаторидан ўрин олишига хизмат қилган асосий омил — фуқароларнинг қонунларга итоаткорлиги ва меҳнатсеварлигига боғлади. У Хитой тижорат вазирлиги ҳамда Пекин университети ҳамкорлигида ташкил этилган "Реформы и инновация в общественном обслуживании в 2017-ом году" деб номланган ўқув-семинарининг тингловчиси сифатида 9-30 июнь кунлари Хитой Халқ Республикасида бўлди.\n— МДҲ давлатлари учун ташкил этилган ушбу семинарда юртимиз делегациясидан ташқари Қирғизистон, Беларусь ва Арманистон давлатларининг вакиллари ишти-рок этишди, — дейди Актам Якубов (суратда биринчи қатор чапдан учинчи). — Ўзбекистондан банк, юридик хизмат, савдо, лизинг, саноат соҳасининг 7 нафар вакили иштирок этди. (Суҳбатдошимиз улар орасида Жиззах вилоятининг ягона вакили (таҳр.) Ҳар кунги ўқув машғулотлари давомида Хитой иқтисодиёти, саноати, ташқи алоқалари, давлат бошқаруви ва тузилиши, шунингдек, тарихи, маданияти, миллий анъаналари хусусида маълумотлар олдик.\nСеминар доирасида, шунингдек, Шандун провинциясининг Янтай шаҳрида бўлиб, денгиз савдо йўли ва балиқчилик тармоғи ҳолати, Чангью вино заводи, "Huawey" уяли алоқа телефонлари ишлаб чиқариш заводи, боғдорчилик, ипакчилик марказларида бўлдик. Саёҳат мазмунида Пекин олимпия миллий боғи, мураккаб конструкцияси жиҳатидан дунёда биринчи ўринда турувчи "Қуш уяси" стадиони, императорлар истиқомат қилган "Тақиқлан-ган шаҳар", миллий ҳайвонот боғи, "Хитойга келиб бу ерга чиқмаган одам қаҳрамон бўлолмайди" деб ёзиб қўйилган маҳобатли Буюк Хитой деворига бордик. Албатта, ўз соҳам бўйича тажриба ва билим ал-машиш мақсадида банклар фаолияти билан ҳам танишдим.\n— Сиз учун бу соҳада нималар янгилик бўлди?\n— Тўлов ва валюта эркин конвертациясининг тўлиқ банкомат орқали амалга ошиши, албатта, биз учун ҳайратланарли янгилик эмас. Банкларда махсус ходим ҳар бир хизмат ва бўлим фаолияти ҳақида мижозларга тўлиқ маълумот бера олар экан. Бундай имконият юртимиз банкларида, масалан "Ҳамкорбанк" да мавжуд. Банк хизматларининг тўлиқ онлайн тизимда юритилиши мижозларнинг муассасага келмай туриб, турли банк операцияларини амалга оширишига имкон яратади.\n— Электрон ҳукуматнинг яна қандай кўринишларига гувоҳ бўлдингиз?\n— Аввало интернет хизматининг арзонлиги ахборотлашган жамият талабларига тўла мос келади. Эътиборимни тортган ҳолат — уч машина қатори сиғадиган йўлларнинг бир қаторидан фойдаланиш пуллик бўлиб, тирбандлик ва бошқа ҳолларда ҳайдовчи йўлнинг шу қисмидан электрон пул тўловини тўлаб фойдаланиши мумкин. Бунда автомашиналарга ўрнатилган чип орқали босиб ўтилган масофа учун махсус тўлов пунктларида пул тўланади.\n— Хитойликлар турмуш тарзининг қайси жиҳатлари сизда ижобий таассурот қолдирди?\n— Ушу ва кун-фу халқ оммавий шуғулланадиган спорт турлари ҳисобланади. Ҳар бир офис ва ишлаб чиқариш корхоналарида эрталаб соат 8 да ходимлар 15 дақиқа мана шу спорт машғулотларини бажарар экан. Пенсионерлар ёки давлат ташкилотларида ишламайдиган аҳоли ҳам ҳар куни эрталаб ва кечқурун оммавий равишда кўпқаватли уйлар яқинидаги спорт майдонларида ушу ва кун-фу машқларини бажаришига гувоҳ бўлдим. Ишчи-ходимлар интизом, тартибга шу даражада одатланишганки, оилада оила бошлиғи, корхонада директор, провинцияда мэр, давлат миқёсида давлат раҳбарига бўйсуниш, итоат, қонунларга ҳурмат олий қадрият даражасига етган. Коррупцияга йўл қўйган мансабдор шахслар бир умрлик қамоқ жазосига ҳукм қилиниши боис мамлакат миқёсида мансабни суиистеъмол қилиш ва умуман жиноятчилик кўрсаткичлари жуда паст экан. Коммунал тўловлар, солиқ қарздорлиги оддий хитойликларга умуман бегона тушунчалар. Аҳолининг 30 фоизи қашшоқ ҳисобланиб, уларнинг яшаш дара-жасини ўрта ва юқори поғоналарга кўтариш бўйича миллий давлат дастурла-ри ишлаб чиқилган.\n— Юртимиз аҳолиси сонига тенг одам яшайдиган биргина Пекин шаҳри мисолида ҳам рақобатнинг юқори бўлиши табиий...\n— Ҳа, аҳолиси сони бўйича дунёда биринчи ўринни эгалловчи бу давлатда 22 кун мобайнида Ўзбекистон халқининг фаровонлик учун имконияти нисбатан устун эканлигига амин бўлдим. Хитой компанияларига фаррош бўлиб ишга ўтиш учун ҳам олий маълумот талаб қилинар экан. Ҳар бир иш ўрни ниҳоятда талабгир, рақобат жуда кучли. Бизнинг ўрта-махсус маълумотли кадрларимиз учун махсус иш ўринлари яратиб берилаётганидан фақат қувониш керак. Пекин шаҳрида лоторея натижаларига кўра ҳар йили атиги 100 киши автомобиль сотиб олиш ҳуқуқини қўлга киритар экан. Ўзбекистонда эса бир хонадонда иккитадан ортиқ машина бўлиши оддий ҳолга айланди.\nШандун провинциясида боғдорчилик соҳаси билан қизиққанимизда, деҳқон ва боғбонларнинг миришкорлигига қойил қолдик. Гилос ва олма етиштирилувчи гектар-гектар боғларда ҳар бир мевага махсус қоғоз қопча кийдириб чиқилган. Бу мевани ҳашарот ва қушлардан асрашдан ташқари, табиий тоза ҳолда етилишига сабаб бўлади. Хитойликларнинг меҳнатсе-варлиги, ўз вазифасини сидқидилдан бажариши ва ички хотиржамлигидан ўрнак олса арзийди.\n— Хитойнинг стратегик ҳамкори — Ўзбекистон ҳақида нималарни билишар экан?\n— Ўқув-семинар якунида ҳар бир давлат вакиллари тақдимот ўтказдилар. Ўзбекис-тоннинг етакчи ишлаб чиқариш қувватлари — GM Uzbekiston, MAN, ISUZI, эркин иқтисодий зоналар, ер ости ва ер усти бой-ликлари тўғрисидаги презентациямизни туризм йўналишига келганда тўхтатиб, саволларга кўмиб ташлашди. Барча иш-тирокчилар тарихий шаҳарларимиз, ай-ниқса, Самарқанддаги тарихий обидаларимизга, хусусан, Регистон ансамблига катта қизиқиш билдиришди. Жуда кўпчилик кўрсаткичлар бўйича Ўзбекистон МДҲ давлатлари орасида етакчи эканлиги тақдимот давомида яна бир бор исбот топди.\n— Ушбу семинар давомида ўрганган билим ва орттирган тажрибаларингизни юртимизда татбиқ қилишга имкон борми?\n— Албатта. Семинар иштирокчилари халқаро сертификат билан тақдирланиб, ўз мамлакатларида ривожланишнинг Хитой тажрибаси билан ўртоқлашиш, уни оммалаштириш ҳуқуқига эга бўлишди. Эндиликда ўзлаштирилган маълумот ва материаллардан фойдаланган ҳолда юртимизда ҳам семинар-тренинглар ташкил этиш, материаллар тарқатиш, вазирлик ва бошқармаларга таклиф ва лойиҳалар киритиш, уларни my.gov.uz га жойлаштириши мумкин. Ўзбекистон Республикасини янада ривожлантириш бўйича Ҳаракатлар стратегияси бизнинг кейинги тарақиёт йўлимизни белгилаб беради. Аммо "Бирни кўриб фикр қил, бирни кўриб шукр" дея ўзгариш ва янгиликларга бефарқ бўлмайдиган халқимиз ўз имкониятларидан янада унумли фойдаланишни ўрганиши керак.\nСуҳбатдош Муқаддас САПАРОВА.\nКОЛЛЕЖДАН ИШЛАБ ЧИҚАРИШГА\nЯНГИ АВТОМОБИЛЬ ЗАВОДИ ҚУРИЛИШИ БОШЛАНДИ\nХАЛҚ ДЕПУТАТЛАРИ ВИЛОЯТ КЕНГАШИНИНГ СЕССИЯСИ